Q=7	C=0	SS=0	LS=0	PS=7	DC=0	LC=0	SD=0	BS=0	G0=12	G1=11	G2=5	DLID=az_RU	BODY=Падшаһлығын вердији тәлим — Падшаһлығын хидмәтчиләри тәлим алыр | Аллаһын Падшаһлығы\nСолда: Лондонда (Инҝилтәрә) ачыг һавада кечирилән јығынҹаг, 1945-ҹи ил; Сағда: Малавидә (Африка) кечирилән хүсуси бирҝүнлүк конгрес, 2012-ҹи ил\nПадшаһлығын вердији тәлим — Падшаһлығын хидмәтчиләри тәлим алыр\nСИЗ сәһнәдә чыхыш едән натигә бахыб ҝүлүмсәјирсиниз. О, сизин јығынҹагдан олан ҝәнҹ гардашдыр вә илк дәфәдир ки, конгресдә чыхыш едир. Гардаш чыхыш едәркән Аллаһын халгынын алдығы тәлим сизи һејран гојур. Сиз бу ҝәнҹ гардашын илк дәфә сәһнәјә чыхдығыны хатырлајырсыныз вә баша дүшүрсүнүз ки, һәмин вахтдан бәри о, чох шејә наил олуб. Әввәлҹә о, Теократик Хидмәт Мәктәбинә јазылыб, сонра исә Пионер Хидмәти Мәктәбиндә тәлим алыб. Бу јахынларда исә о, һәјат јолдашы илә бирҝә Падшаһлығын Мүждәчиләри үчүн Мәктәби кечиб. Гардашын ҝөзәл чыхышыны алгышлајаркән дөнүб әтрафыныза бахыр вә Аллаһын халгынын неҹә дә мөһтәшәм тәлим алдығы барәдә дүшүнүрсүнүз.\nМүгәддәс Китабда пејғәмбәрлик олунмушду ки, Аллаһын халгынын «Јеһовадан елм [алаҹағы]» бир дөвр ҝәләҹәк (Әшј. 54:13). Биз һал-һазырда һәмин дөврдә јашајарыг. Биз тәкҹә нәшрләр васитәсилә дејил, һәм дә јығынҹаг ҝөрүшләри вә конгресләр, о ҹүмләдән Јеһованын тәшкилатында хүсуси тәјинатлары јеринә јетирмәјә көмәк едән мүхтәлиф мәктәбләр васитәсилә тәлим алырыг. Бу бөлмәдә биз алдығымыз тәлимләрин Аллаһын Падшаһлығынын бу ҝүн идарә етдијинә ҝүҹлү сүбут олдуғуну нәзәрдән кечирәҹәјик.\nЈеһова Аллаһа ибадәт үчүн јығынҹаг ҝөрүшләриндән даһа чох фајда әлдә етмәк үчүн нә едә биләрик?


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=5	G2=2	DLID=az_RU	BODY=Nur-az.com - 7 августда ҝөзләнилән һава шәраити\nЕколоҝија вә Тәбии Сәрвәтләр Назирлијинин Милли Һидрометеоролоҝија Департаментинин мәлуматына ҝөрә:\nАвгустун 7-дә һаванын дәјишкән булудлу олаҹағы, арабир тутулаҹағы, әсасән јағмурсуз кечәҹәји ҝөзләнилир. Лакин сәһәр бәзи јерләрдә гысамүддәтли јағыш јағаҹағы еһтималы вар. Мүлајим шимал-гәрб күләји әсәҹәк.\nҺаванын температуру Абшерон јарымадасында ҝеҹә 21-24, ҝүндүз 27-30, Бакыда ҝеҹә 22-24, ҝүндүз 28-30 дәрәҹә исти олаҹаг.\nАтмосфер тәзјиги норма дахилиндә 762 мм ҹивә сүтуну тәшкил едәҹәк, нисби рүтубәт 50-60 фаиз олаҹаг.\nАбшерон чимәрликләриндә ҝөзләнилән һава шәраити\nМүлајим шимал-гәрб күләји әсәҹәк. Дәниз сујунун температуру шимал чимәрликләриндә (Сумгајыт, Новханы, Пиршағы, Нардаран, Билҝәһ, Загулба) 23-24, ҹәнуб чимәрликләриндә (Түркан, Һөвсан, Саһил, Шых) 24-25 дәрәҹә исти тәшкил едәҹәк.\nАвгустун 7-дә һаванын әсасән јағмурсуз кечәҹәји ҝөзләнилир. Лакин бәзи шимал вә шәрг рајонларында ҝеҹә вә сәһәр шимшәк чахаҹағы, јағыш јағаҹағы еһтимал олунур. Ајры-ајры јерләрдә долу дүшәҹәји ҝөзләнилир. Шәрг күләји ајры-ајры јерләрдә арабир ҝүҹләнәҹәк. Һаванын температуру ҝеҹә 20-25, ҝүндүз 33-38, дағларда ҝеҹә 12-17, ҝүндүз 21-26 дәрәҹә исти олаҹаг.


Q=17	C=4	SS=4	LS=13	PS=0	DC=0	LC=0	SD=0	BS=4	G0=26	G1=20	G2=14	DLID=az_RU	BODY=Nur-az.com - Вә мән “Нардаран иши”ндә, ҝөзәлликдән башга бир шеј ҝөрмәдим…\n27 Мај 2018 11 Рамазан 1439 6 Хордад 1397\nВә мән “Нардаран иши”ндә, ҝөзәлликдән башга бир шеј ҝөрмәдим…\nТале Бағырзадәјә ачыг мәктуб…\nБир ҝүн олаҹаг вә о ҝүн јәгин ки, фәхр, гүрурла хатирәләримдә бу өлкәдә таныдығым ишыглы вә дуру инсанлардан бири һаггында данышмаг, ону тәриф етмәк, јазыја сығышдырмаг үчүн сөзләр, ифадәләр ахтараҹам. Әлләрими үзүмә дајајыб дәрин-дәрин дүшүнүб сәнин образыны ҹанландырмаг, о мәһкәмә салонундакы чыхышларыны санки тәкрар ешитмәк үчүн јаддашымын ән тәмиз, ајдын һиссәсинә ҝедиб чыхмаға чалышаҹам. О илләрин бејнимдәки буланыг, аҹы, хатырламаг истәмәдијим, амма инадла да һәр шејин үстүнә чыхмаға чалышан диҝәр аныларыны дәф едим “јазым”, дејәҹәм.\nАмма нә јазаҹамса санки һисс етдикләримин јанында сөнүк галаҹаг. Јаддашымын ән көврәк јериндә бир аны олаҹаг вә мән дә ејни көврәк һалымла јәгин ки, гаршымдакы сојуг чајдан бир удум алыб сәнә зәнҝ едәҹәјәм. “Хатирәләрими јазырам, сәнин һаггында јаздығым һиссә мәнә сөнүк ҝәлур гардашым” дејәҹәм. Сән дә зарафат едәҹәксән ки, баҹым јашланыр дејәсән? Телефонун о бири уҹундан сәсини ешидиб јатмыш јаддашымын ојанышы илә тәләсык сәнинлә сағоллашыб масамын башына кечәҹәјәм.\n2016- ҹи илдә, бәлкә бүтүн инсанлара үмидим гырылмағына чох аз галмыш бир заман кәсијиндә сәни таныдым… “Нардаран иши” ады илә ҝедән мәһкәмәдә вә илк вахтлардан формалашан сәмими мүнасибәтләримиз сонра елә бир доғмалыға чеврилди ки, һәтта мәни 32 ил сонра тапдығын баҹын елан етдин. Сән дә мәним 32 ил сонра тапдығым гардашым олдун. Билоҝи дејил, һеч өзүм белә анламадығым бир бағла, дујғу илә бағландым сәнә гардашым…\nСән вә ордакы диҝәр инсанлар мәһкәмә салонуну мүбаризә мејданына чевириб өлүмә мејдан охујанда мән утанырдым. Чүнки мән өлүмә мејдан охуја билмирдим. Сиз мәһкәмәләрдә үсјан едәндә мән јенә утандым. Чүнки сән Һүсејин давамчысы идинсә, мән Зејнәб дејилдим. “Мәни едам един, ҝүлә-ҝүлә ҝедәрәм” дејиб шәрә мејдан охујандаса дүнја мәним үчүн чох бөјүк олду, чох, сәнин руһундакы гүдрәт вә әзм гәдәр бөјүк…\nИлк дәфәдир “сән”лә мүраҹиәт едирәм, бизим баҹы- гардашлығымыз неҹә дејәрләр, “сиз” дә галмышды, амма бу ҝүн ичимдән белә ҝәлди. Әввәл карыхдым, сонра дүшүндүм ки, нијә дә олмасын, ахы биз өз Аллаһымызла данышанда она “сән”лә мүраҹиәт едирик. “Сән” севҝи вә сәмимијјәтин ҝөстәрҝәси идисә, нијә мән өз гардашыма олан севҝими “сән” ә көчүрмәјим?\nСәнин 32 јашын вар, ҹәми 32 ики… Амма бах, башыны галдыр вә бах… Аз гала сусуз сәһраја чевирмәк истәдикләри Азәрбајаҹанда бу ҝүн шәри тәмсил едәнләр сәндән неҹә горхур?! О гәдәр горхдулар ки, мәһкәмәни белә там кечирмәјә ҹәсарәтләри чатмады.\nМаһијјәтдә сән онларын дејил, онлар сәнин ҹәсарәтинин вә әзминин дустағыдыр.\nЕдама белә ҝүлә ҝүлә ҝедәҹәјини бәјан едән гардашым, әҝәр доғрудан да сәни едам етсәјдиләр, өлүмә белә мәһкум етсәјдиләр, инан мәнә, ҝүлә-ҝүлә ҝетмәкдә һаглы олардын. Билирсәнми нијә, чүнки архандан сәнә ағлајаҹаг милјонлар олаҹагды.\nСәнсә сәни едама ҝөндәрәнләрин һалына ҝүләҹәкдим. Һз. Исанын узунгулаға миндијинә ҝүләнләрә пејғәмбәрин ҝүлдүјү кими…\nБилирсәнми, чохлары “мөһкәм олун” дејир бизә, һеч севмирәм бу сөзү… Тәсәллиләри дә севмирәм. Биз олдуғумуз кимијик, ағламырыг, чүнки ағламалы олан бизләр дејилик. Гој һагсыз оланлар горхуб ағласын.\nАмма бу ҝүн ағлајырам, бу мәктубу јаза-јаза ҝөзүмдән сүзүлән јашы силмирәм дә… Онлар да клавјанын дүјмәләринә төкүлүб бармагларымдан санки бу сәтирләрә гарышыр.\nБилирсәнми нијә ағлајырам?\nҜәләҹәкдә, хатирәләрими јазанда јаддашымы тәзәләмәк үчүн сәнә зәнҝ вураҹағым ҝүнүн һәјаҹанына ағлајырам. Бир дә аз горхурам, инсанлара һәр инаныб ҝүвәндијимдә ардындан бөјүк пешиманчылыглар јашадым, “бу дәфә дә елә олмаз ки? суалы ичимдә нәләрисә зәһәрләмәк истәјир һәрдән, амма буна гаршы дајанырам. Чүнки сәнә инанырам вә буну нәјинсә зәдәләмәсини истәмирәм.\nСәндән. сәнинлә бәрабәр бу өлкәдәки зүлмү дәф етмәјә чалышан вә сәмими олан һәр кәсдән әминәм. Сән вә зинданларда јатан ҝерчәк, сәмими гәһрәманларын ҹәсарәти бу ҝүн өлкәни идарә едәнләрин зүлм зирвәсини фәтһ етмәсинә вә тарихдәки залымларла бир сырада јер алмасына зәмин јаратды. Бу ҝүн онлар галиб сајыла биләр, амма һәлә сон дејил. Һеч дејил, һәлә сонун ҝәлмәсинә вар.\nСәни өмүрлүк зиндана мәһкум етмәк истәјәнләр, әслиндә, өзүнү тарихин гара сәһифәләринә һәбс етдиләр, хәбәрләри јох…\nВә әҝәр бу гәләбәдирсә, гој онда Илһам Әлијев вә командасы өзүнү тәбрик етсин.\nДәјәрли гардашым, мән сәни, Һүсејн ашигини таныдым, амма сәнин ашиг олдуғун Һүсејнин баҹысы Зејнәби һеч танымадым. Онун гардашы шәһид олан Әрбәинә бахыб “мән Кәрбалада анҹаг ҝөзәл шејләр ҝөрдүм” дејәҹәк гәдәр әзмли олдуғуну да илк сәндән өјрәндим. Зејнәб кими јашамадым да… Һәтта бәзән бириләри мәни буландырмаға да наил олду, амма бир шејдән әмин олманы истәрим.\nРуһум онунку гәдәр тәмиз…\n2437 дәфә бахылыб\nСурија-Һизбуллаһ иттифагы сионист режимини нараһат едир\nӘрәбистан гырыҹылары Јәмәнә кассетли бомбалар атды\nЈәмән ордусу Әрәбистанын Ҹизан лиманына ракет атды\nТүрк ордусунда бәдбәхт һадисә: 81 әсҝәр зәһәрләнди\nМинҝәчевирдә ики ајдыр иткин дүшмүш шәхсин мејити тапылды\nШәһид олан әсҝәр атасы: "Тәк оғуллар поста галхмамалыдыр”\nБағдадда дәһшәтли партлајыш: 7 өлү, 16 јаралы\nМетрода инсидент: ҝәнҹ өзүнү релсин үстүнә атды\nБөјрәкләр үчүн ән зијанлы 5 ГИДА\nХүсуси прокурор Трампын күрәкәнини 7 саат сорғу-суала чәкиб –Сәбәб\nИрагда камикадзе өзүнү партладыб, өлән вә јаралананлар вар\nАБШ јенидән нүвә бомбасы јарышына башлајыр\nБәрдәдә 18 јашлы гыз интиһар етди\nРусијанын бу ракети һәр ҹүр һәдәфи мәһв едә биләр - Леонков\nВӘТӘНДАШ: ҜӨМРҮКДӘ АДАМЫН ГАНЫНЫ СОВУРУРЛАР...\nРусијада террорчуларла әлагәдә шүбһәли билинән 8 нәфәр сахланылыб\n“Имканлы шәхсләрин өвладлары һәрби хидмәтә ҝетмир вә ҝедән дә арха ҹәбһәдә хидмәт едир”\nИран ХИН рәһбәри:"Помпеонун ачыгламалары мәнтигсиз вә әһәмијјәтсиздир"\n"Доналд Трамп да сәләфләри Буш вә Рејган кими тарих сәһнәсиндән силиниб ҝедәҹәк"\nКнессет гәбул етди: гондарма сојгырым јенидән ҝүндәмдә\nИфтарда бунлары әсла етмәјин!\nАБШ мәһкәмәсиндән Трампа шок - Гадаға\nРусија илә мүһарибә башласа, мүдафиәсиз галаҹағыг - АБШ\n24 мајда ҝөзләнилән һава шәраити\nАБШ Сенаты Әрәбистаны Јәмән мүһарибәсинә сон гојмаға чағырды\nБу мүһарибә ордумузун мәһви олаҹаг – Президентдән ҝери аддым\nБакыда интиһара ҹәһдин гаршысы алынды\nАБШ јалныз Корејаны тәһдид етмир... - Захарова\nӘнсаруллаһ гүввәләри тәҹавүзкар өлкәнин 5 һәрбчисини өлдүрдү\nҸинси билинмәјән ушаг доғулду - ФОТОЛАР\nПарисдә һөкумәт әлејһинә етиразлар- 100 тәләбә сахланылды


Q=8	C=2	SS=2	LS=0	PS=0	DC=5	LC=0	SD=0	BS=0	G0=29	G1=21	G2=8	DLID=az_RU	BODY=Ҝөрдүјүмүз кими, әзаблар Аллаһдан дејил. Бәс онда күтләви аҹлыға, баш алыб ҝедән јохсуллуға, дәһшәтли мүһарибәләрә, амансыз хәстәликләрә вә тәбии фәлакәтләрә сәбәб нәдир? Аллаһын Кәламында бәшәријјәтин әзабларынын үч әсас сәбәби ачыгланыр:\nХудбинлик, тамаһкарлыг вә әдавәт. «Инсанын инсана ағалыг етмәси инсанын зәрәринә олуб» (Ваиз 8:9). Бәли, инсанлар ҝүнаһлы, худбин вә залым инсанларын әмәлләри уҹбатындан әзијјәт чәкир.\nВахт вә тәсадүф. Инсанлар, адәтән, «вахт вә тәсадүф» нәтиҹәсиндә бәлаларла үзләширләр (Ваиз 9:11). Бу о демәкдир ки, инсан елә бир вахтда елә бир јердә ола биләр ки, ҝөзләнилмәдән башына бәдбәхт һадисә ҝәлсин, јахуд һәр һансы диггәтсизлијә вә ја сәһвә јол версин.\nДүнјадакы һадисәләрә шәр гүввә ағалыг едир. Мүгәддәс Китаб инсан әзабынын әсас сәбәбини белә ачыглајыр: «Бүтүн дүнја... Шәририн әлиндәдир» (1 Јәһја 5:19). «Шәрир» ҝүҹлү руһани варлыг олан Шејтан Иблисдир. О, бир вахтлар Аллаһын мәләкләриндән бири олуб, амма Мүгәддәс Китабда дејилдији кими «һәгигәтә бағлы галмады» (Јәһја 8:44). Башга мәләкләр дә Шејтана гошулду вә худбин арзуларына чатмаг үчүн Аллаһа гаршы чыхдылар. Нәтиҹәдә, бу мәләкләр мәнфур ҹинләр олдулар (Јарадылыш 6:1—5). О вахтдан бәри Шејтан вә онун ҹинләри дүнјанын ҝедишатына ҝүҹлү вә амансыз тәсир ҝөстәрир. Јашадығымыз зәманәдә бу, даһа ајдын сезилир. Чүнки бу ҝүн Иблис чох гәзәблидир вә бүтүн дүнјаны алдадыр. Мүгәддәс Китабда дејилир ки, «јерә вај... олсун!» (Вәһј 12:9, 12). Бәли, Шејтан залым ағадыр. О, инсанларын әзаб чәкдијини ҝөрәндә ләззәт алыр. Демәли, инсан әзабынын сәбәбкары Аллаһ јох, Шејтандыр!\nДҮШҮНҮН: Анҹаг дашүрәкли, рәһмсиз, ганичән бири мәсум инсанларын әзаб чәкмәсиндән һәзз алар. Аллаһ һаггында исә Мүгәддәс Китабда дејилир: «Аллаһ мәһәббәтдир» (1 Јәһја 4:8). Мәһәббәтин гајнағы «Аллаһ гәтијјән пислик етмәз, Гүдрәт Саһиби һагсызлыг етмәз!» (Әјјуб 34:10).\nТәбии олараг, сиздә суал јарана биләр: «Күлли-Ихтијар Аллаһ нә вахтадәк Шејтанын мәнфур ағалығына изин верәҹәк?» Артыг ҝөрдүјүмүз кими, Аллаһ шәр әмәлләрә нифрәт едир, чәкдијимиз әзаб-әзијјәт Она ағры верир. Бундан әлавә, Аллаһын Кәламы бизи сәсләјир: «Бүтүн гајғыларынызы Онун үзәринә гојун, чүнки О, гајғынызы чәкир» (1 Бутрус 5:7). Бәли, Аллаһ бизи чох севир вә О, әзаб-әзијјәти, һагсызлығы арадан галдырмаға гадирдир *. Бу мөвзу нөвбәти мәгаләдә ишыгландырылаҹаг.\n^ абз. 7 Аллаһын әзаблара нә үчүн изин вердији илә бағлы әтрафлы мәлумат алмаг үчүн Јеһованын Шаһидләри тәрәфиндән дәрҹ олунан «Мүгәддәс Китаб тәлимләри» китабынын 11-ҹи фәслинә бахын. Китабы www.jw.org/az-cyrl сајтындан пулсуз јүкләјә биләрсиниз.\nҺарадан билмәк олар ки, Аллаһ тезликлә әзаб-әзијјәтә вә һагсызлыға сон гојаҹаг?


Q=11	C=2	SS=4	LS=4	PS=4	DC=0	LC=0	SD=0	BS=1	G0=40	G1=24	G2=8	DLID=az_RU	BODY=Марк 8 | Онлајн Мүгәддәс Китаб | Јени дүнја тәрҹүмәси\nИса 4000 адамы дојурур (1—9)\nИсадан әламәт истәјирләр (10—13)\nФәрисиләрин вә Һиродун мајасы (14—21)\nБејтсәјдада корун ҝөзләри ачылыр (22—26)\nБутрус дејир: «Сән Мәсиһсән» (27—30)\nИса өләҹәјини билдирир (31—33)\nӘсил шаҝирд кимдир? (34—38)\n8 О ҝүнләрдә јенә дә хејли адам топлашмышды. Онларын јемәјә һеч нәји јох иди. Иса шаҝирдләрини јанына чағырыб деди: 2 «Ҹамаата јазығым ҝәлир.+ Артыг үч ҝүндүр ки, јанымдадырлар, јемәјә дә һеч нәләри јохдур.+ 3 Онлары евләринә аҹ јола салсам, јолда тагәтдән дүшәрләр. Ахы чохлары узаг јерләрдән ҝәлиб». 4 Шаҝирдләр она дедиләр: «Бу чөллүкдә бу гәдәр ҹамааты једиртмәк үчүн һарадан чөрәк тапмаг олар?» 5 Иса онлардан сорушду: «Нечә чөрәјиниз вар?» Онлар ҹаваб вердиләр: «Једди».+ 6 Иса бујурду ки, ҹамаат јерә отурсун, сонра једди чөрәји ҝөтүрдү, шүкүр едиб чөрәкләри бөлдү вә пајламаг үчүн шаҝирдләринә верди. Онлар да чөрәкләри халга пајладылар.+ 7 Орада бир нечә хырда балыг да вар иди. Иса дуа едиб шаҝирдләрә деди ки, балыглары да ҹамаата пајласынлар. 8 Ҹамаат јејиб дојду. Артыг галан тикәләрдән исә једди долу сәбәт јығылды.+ 9 Орада тәхминән дөрд мин киши вар иди. Сонра Иса онлары јола салды. 10 Бундан дәрһал сонра Иса шаҝирдләри илә бәрабәр гајыға минди вә Далманут*+ бөлҝәсинә ҝәлди. 11 Орада јанына фәрисиләр ҝәлиб онунла мүбаһисәјә башладылар. Онлар Исаны сынамаг мәгсәдилә ҝөјдән бир әламәт ҝөстәрмәсини истәдиләр.+ 12 Иса дәриндән аһ чәкиб деди: «Ахы бу нәсил нијә һәмишә әламәт истәјир?+ Буну билин, бу нәслә һеч бир әламәт ҝөстәрилмәјәҹәк».+ 13 Иса буну дејиб онлардан ајрылды вә гајыға миниб о бири саһилә үздү. 14 Шаҝирдләр өзләри илә чөрәк ҝөтүрмәји јаддан чыхармышдылар. Гајыгда ҹәми бир чөрәк варды.+ 15 Иса онлара ҹидди хәбәрдарлыг етди: «Бахын һа, өзүнүзү фәрисиләрин вә Һиродун мајасындан ҝөзләјин».+ 16 Шаҝирдләр чөрәк ҝөтүрмәдикләри үчүн өз араларында мүбаһисә етмәјә башладылар. 17 Иса буну ҝөрәндә деди: «Чөрәк ҝөтүрмәдијиниз үчүн нијә мүбаһисә едирсиниз? Јәни зеһниниз һәлә дә гапалыдыр? Һәлә дә анламырсыныз, дәрк етмирсиниз? 18 “Ҝөзүнүз ола-ола ҝөрмүрсүнүз, гулағыныз ола-ола ешитмирсиниз?” Мәҝәр јадыныздан чыхыб, 19 мән беш мин адам үчүн беш чөрәји бөләндә+ нечә долу сәбәт јығмышдыныз?» Онлар ҹаваб вердиләр: «Он ики».+ 20 «Бәс дөрд мин адам үчүн једди чөрәји бөләндә нечә долу сәбәт јығмышдыныз?» Онлар дедиләр: «Једди».+ 21 Иса онлара деди: «Јәни һәлә дә сөзүмүн ҹаныны тутмамысыныз?» 22 Онлар Бејтсәјдаја јан алдылар. Орада Исанын јанына бир кор адам ҝәтирдиләр. Ҹамаат јалварырды ки, Иса она тохунсун.+ 23 Иса кор адамын әлиндән тутуб ону кәнддән чыхартды, сонра онун ҝөзләринә түпүрүб+ әлини онун үстүнә гојду вә сорушду: «Бир шеј ҝөрүрсән?» 24 О, ҝөзләрини ачыб бахды вә деди: «Адамлары ҝөрүрәм. Онлар ағаҹа бәнзәјирләр, амма ҝәзирләр». 25 Иса јенидән әлләрини бу адамын ҝөзләринин үстүнә гојду вә онун ҝөзләри ачылды. О, артыг һәр шеји апајдын ҝөрүрдү. 26 Иса ону евинә јола салыб тапшырды: «Ҝет, амма кәндә ҝирмә». 27 Иса шаҝирдләри илә бәрабәр Филипи Гејсәријјәси кәндләринә јолланды. Јолда о, шаҝирдләрдән сорушду: «Ҹамаат нә дејир? Мән кимәм?»+ 28 Онлар ҹаваб вердиләр: «Кимиси дејир ки, Вәфтизчи Јәһјасан+, кимиси дејир Илјассан+, башгалары да пејғәмбәрләрдән бири олдуғуну сөјләјир». 29 Иса онларын өзүндән сорушду: «Бәс сиз нә дејирсиниз, мән кимәм?» Бутрус ҹаваб верди: «Сән Мәсиһсән».+ 30 Онда Иса онлара бәрк-бәрк тапшырды ки, онун һаггында һеч кәсә бир сөз демәсинләр.+ 31 Иса шаҝирдләринә бунлары өјрәтмәјә башлады: инсан Оғлу чохлу әзијјәт чәкмәли, ағсаггаллар, бөјүк каһинләр вә мирзәләр ону рәдд етмәли, о өлмәли+ вә үч ҝүндән сонра дирилмәлидир.+ 32 Иса бу һагда ачыг данышырды. Онда Бутрус Исаны гыраға чәкиб ону мәзәммәт етмәјә башлады.+ 33 Иса чөндү, шаҝирдләринә бахыб Бутрусу тәнбеһ етди: «Чәкил габағымдан, Шејтан, чүнки сәнин ағлындакы Аллаһын фикирләри дејил, инсан фикирләридир».+ 34 Иса ҹамааты вә шаҝирдләрини јанына чағырыб онлара деди: «Ким ардымҹа ҝәлмәк истәјирсә, гој өзүнү инкар етсин, ишҝәнҹә дирәјини* ҝөтүрүб даима ардымҹа ҝәлсин.+ 35 Чүнки һәјатыны хилас етмәк истәјән ону итирәҹәк, амма һәјатыны мәним уғрумда вә мүждә уғрунда итирән ону хилас едәҹәк.+ 36 Доғрудан да, инсан бүтүн дүнјаја саһиб оларса, амма һәјатыны итирәрсә, бунун она нә фајдасы?+ 37 Инсан өз һәјатынын әвәзиндә нә верә биләр?+ 38 Ким бу зинакар, ҝүнаһкар нәсил гаршысында мәндән вә сөзләримдән утанарса, инсан Оғлу да мүгәддәс мәләкләрлә өз Атасынын әзәмәтиндә ҝәләндә+ о адамы шаҝирди адландырмаға утанаҹаг».+\n^ Ҝүман ки, Мәҹдәнин вә ја гоншу бөлҝәнин диҝәр ады.


Q=14	C=0	SS=0	LS=14	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=Јер Үзү Матәмә Гәрг Олду\nРәбијүл-әввәл ајынын 8-и Имам Һәсән Әскәринин (ә) Шәһадәт ҝүнүдүр\nDekabr 8, 2016 - 4:52 PM\nХәбәрин коду : 796917\nИмам Һәсән Әскәринин (әлејһи слам) атасы, һәзрәт Имам Әлијјән Нәги (әлејһи сәлам) 10 Илаһи Рәһбәрдир. О, Аллаһ Тәаланын гәзәбинә дүчар олмуш гәсбкар Әббаси хәлифәси тәрәфиндән шәһадәтә јетишәндән сонра, Имам Һәсән Әскәринин (әлејһи слам) һиҹрәтин 254-ҹү илиндән етибарән рәсми сүрәтдә Имамлыг мәгамына наил олур вә 6 ил јер үзүнә Имамлыг едир.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, милади тарихи илә 08, 12, 2016 тарихә тәсадүф едән, Һиҹри Гәмәри тарихи илә Рәбијүл-әввәл ајынын 8-и, Аллаһ Тәаланын јер үзәриндә тәјин етдији 11-ҹи Хәлифәси, һәзрәт Имамы Һәсән Әскәринин (әлејһи сәлам) Шәһадәт ҝүнүдүр.\nБиз АБНА олараг бу һүзнлү ҝүн мүнасибәтилә башда Имам Заман (Аллаһ Таала Онун шәрәфли Зүһуруну тезләшдирсин) һәзрәтләри олмагла бүтүн дүнја халгларына дәрин кәдәрлә баш сағлығы веририк.\nИмам Һәсән Әскәринин (әлејһи сәлам) һәјатына гыса бахыш:\nҺәзрәт Имам Һәсән Әскәри (әлејһи сәлам) Һиҹри Гәмәри тарихи илә 232-ҹи ил Рәбијүс-сани ајынын 8-дә Мәдинә шәһәриндә, Пејғәмбәр вә Имам аиләсиндә дүнјаја ҝөз ачыб.\nО Һәзрәт (ә) һиҹрәтин 260-ҹы или Рәбијүл-әввәл ајынын 8-дә 28 јашында оғру Әббаси хәлифәләринин 14-ҹү хәлифәси Мөтәмәд тәрәфиндән Шәһид едилиб.\nГејд едәк ки, Имам Һәсән Әскәринин (әлејһи сәлам) мүбарәк мәзары Ирагын Суррә-мән-рәа - Самирра шәһәриндә јерләшир.


Q=10	C=7	SS=2	LS=2	PS=1	DC=0	LC=0	SD=0	BS=4	G0=133	G1=107	G2=33	DLID=az_RU	BODY=«Ҝедин... шаҝирд һазырлајын» (Мәтта 28:19) | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Ијул 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили абуа адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуахиро гуҹарат гырғыз дамара дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит игеде идома илок инҝилис исланд исоко испан италјан кабовердиану кабре какчикел кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси киче кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу ленҹе лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 29\n«Ҝедин вә бүтүн халгларын ичиндә шаҝирд һазырлајын» (МӘТ. 28:19).\nНӘҒМӘ 60 Һәјатлары хилас едән мүждә\n1, 2. а) Иса Мәсиһин Мәтта 28:18—20 ајәләриндәки тапшырығына әсасән, мәсиһи јығынҹағынын әсас иши нәдир? б) Бу мәгаләдә һансы суаллары арашдыраҹағыг?\nҺӘВАРИЛӘР интизардадыр. Иса Мәсиһ дириләндән сонра онларын һамысыны даға топлајыб (Мәт. 28:16). Чох ҝүман ки, бу, Исанын «ејни вахтда беш јүздән чох гардаша» ҝөрүндүјү заман иди (1 Кор. 15:6). Иса шаҝирдләри нәјә ҝөрә чағырмышды? Онлара мөһтәшәм бир иш тапшырмаг үчүн: «Ҝедин вә бүтүн халгларын ичиндә шаҝирд һазырлајын». (Мәтта 28:18—20 ајәләрини охујун.)\n2 Мәсиһин сөзләрини ешидәнләр биринҹи әсрдәки мәсиһи јығынҹағынын үзвләри олду. Бу јығынҹағын әсас иши даһа чох инсаны Мәсиһин шаҝирди * олараг һазырламаг иди. Бу ҝүн бүтүн дүнјада он минләрлә јығынҹаг вар вә онларын да әсас мәгсәди шаҝирд һазырламагдыр. Бу мәгаләдә дөрд суалын ҹавабыны арашдыраҹағыг: «Нә үчүн шаҝирд һазырламаг иши олдугҹа ваҹибдир? Бу ишә нә дахилдир? Шаҝирд һазырламаг ишиндә бүтүн мәсиһиләр иштирак едир? Нә үчүн бу иш сәбир тәләб едир?»\nНӘ ҮЧҮН БУ ИШ ОЛДУГҸА ВАҸИБДИР?\n3. Јәһја 14:6 вә 17:3 ајәләринә әсасән, нә үчүн шаҝирд һазырламаг иши бу гәдәр ваҹибдир?\n3 Нә үчүн шаҝирд һазырламаг иши бу гәдәр ваҹибдир? Чүнки јалныз Мәсиһин шаҝирдләри Аллаһын досту ола биләр. Һәмчинин Мәсиһин изләри илә ҝедәнләрин һәјаты инди даһа јахшыдыр, ҝәләҹәкдә исә әбәди һәјатдан зөвг алмаг үмидинә саһибдирләр. (Јәһја 14:6; 17:3 ајәләрини охујун.) Бәли, Иса Мәсиһ бизә олдугҹа ваҹиб тапшырыг һәвалә едиб, лакин бу ишдә тәк дејилик. Һәвари Булус өзү вә јолдашлары барәдә јазмышды: «Биз Аллаһын әмәкдашларыјыг» (1 Кор. 3:9). Јеһова Аллаһ вә Иса Мәсиһ гејри-камил инсанлара неҹә дә шәрәфли иш тапшырыб!\n4. Иван вә Матилданын һадисәсиндән нә өјрәнирик?\n4 Шаҝирд һазырламаг иши бизә чохлу севинҹ бәхш едә биләр. Мәсәлән, Колумбијадан олан Иван вә һәјат јолдашы Матилданын нүмунәсинә нәзәр салаг. Онлар Давјер адлы бир оғлана тәблиғ етмишдиләр. Давјер онлара демишди: «Мән һәјатымда дәјишиклик етмәк истәјирәм, амма баҹармырам». О, пешәкар боксчу иди, наркотик гәбул едирди, спиртли ички алудәчиси иди вә Ерика адлы бир гызла јашајырды. Иван дејир: «Биз онлары зијарәт етмәјә башладыг, онларын јашадығы кәндә ҝедиб чатмаг үчүн велосипедлә палчыглы јоллардан кечәрәк саатларла јол ҝедирдик. Давјерин дәјишдијини ҝөрәндә Ерика да онунла бирҝә Мүгәддәс Китабы өјрәнмәјә башлады». Бир мүддәт сонра Давјер наркотики атыр, ичкини тәрҝидир, боксла мәшғул олмағы дајандырыр. О һәмчинин Ерика илә евләнир. Матилда дејир: «2016-ҹы илдә Давјерлә Ерика вәфтиз олунанда Давјерин “дәјишмәк истәјирәм, амма баҹармырам” сөзләри јадымыза дүшдү. Ҝөз јашларымызы сахлаја билмирдик». Сөзсүз ки, инсанлара Мәсиһин шаҝирди олмаға көмәк едәндә чох хошбәхт олуруг.\nБУ ИШӘ НӘ ДАХИЛДИР?\n5. Шаҝирд һазырламаг ишиндә илк аддым һансыдыр?\n5 Шаҝирд һазырламаг ишиндә илк аддым сәмими-гәлбли инсанлары ахтармагдыр (Мәт. 10:11). Һәр кәсә шаһидлик вермәклә Јеһованын Шаһиди олдуғумузу ҝөстәририк. Исанын тәблиғ етмәклә бағлы вердији әмрә әмәл едәндә онун әсл давамчылары олдуғумузу сүбут едирик.\n6. Хидмәтдә сәриштәли олмаг үчүн нә етмәлијик?\n6 Бәзи инсанлар Мүгәддәс Китаб һәгигәтләрини һәвәслә өјрәнир, лакин чохлары илк бахышдан етинасыз ҝөрүнә биләр. Онларда мараг ојатмаг лазымдыр. Хидмәтдә сәриштәли олмаг үчүн габагҹадан јахшыҹа һазырлашмаг ваҹибдир. Тәблиғ етдијиниз инсанларын марағына сәбәб ола биләҹәк мөвзулар сечин. Сонра мөвзуну неҹә тәгдим едәҹәјинизи дүшүнүн.\n7. Сөһбәтә неҹә башламаг олар вә нәјә ҝөрә инсана гулаг асмаг вә һөрмәтҹил давранмаг ваҹибдир?\n7 Мисал үчүн, ев сакининә белә бир суалла мүраҹиәт едә биләрсиниз: «Бир мөвзу илә бағлы фикринизи билмәк истәјәрдим. Бу ҝүн бошанмаларын сајы ҝет-ҝедә чохалыр. Неҹә дүшүнүрсүнүз, аиләнин мөһкәм олмасы үчүн нә етмәк олар?» Сонра Мәтта 7:12 вә ја Колослулара 3:18, 19 ајәләри әсасында сөһбәт апармаг олар. Јахуд белә бир суал вермәк олар: «Сизҹә, тәрбијәли өвлад бөјүтмәјин сирри нәдир? Фикринизи билмәк мараглы оларды». Сонра Ганунун тәкрары 6:6, 7 ајәләрини охујуб изаһ едә биләрсиниз. Һансы мөвзуну сечмәјиниздән асылы олмајараг, раст ҝәлә биләҹәјиниз инсанлар барәдә дүшүнүн. Бөлүшдүјүнүз мәлуматын онлара һансы фајданы ҝәтирәҹәјини фикирләшин. Диггәтлә гулаг асмағын вә инсанларын фикринә һөрмәтлә јанашмағын ваҹиблијини унутмајын. Бу јолла онлары даһа јахшы анлајаҹагсыныз. Онлар да сизә гулаг асмаға мејилли олаҹаг.\n8. Нә үчүн тәкрар сөһбәтләри давамлы шәкилдә апармаг ҝәрәкдир?\n8 Инсанын Мүгәддәс Китабы өјрәнмәк гәрарына ҝәлмәси үчүн вахтымызы вә ҝүҹүмүзү сәрф едиб тәкрар сөһбәтләр апармаг лазым ҝәлә биләр. Чүнки ев сакининә баш чәкәндә, ола билсин, һәмин вахт сөһбәт етмәк алынмасын. Бундан әлавә, ев сакини сизи мүәјјән гәдәр таныјыб Мүгәддәс Китабы арашдырмаға разылыг вермәси үчүн дәфәләрлә она баш чәкмәјиниз лазым ҝәлә биләр. Неҹә ки биткинин инкишафы үчүн ону мүнтәзәм суламаг лазымдыр, ејнилә, инсанын гәлбиндә Јеһоваја вә Мәсиһә мәһәббәтин бој атмасы үчүн дә мүнтәзәм олараг Аллаһын Кәламы әсасында сөһбәт апармаг лазымдыр.\nБУ ИШДӘ БҮТҮН МӘСИҺИЛӘР ИШТИРАК ЕДИР?\nЈеһованын Шаһидләри бүтүн дүнјада лајигли оланлары ахтарыр (9 вә 10-ҹу абзаслара бахын) *\n9, 10. Нәјә ҝөрә дејә биләрик ки, сәмими-гәлбли инсанларын ахтарышында бүтүн мәсиһиләр иштирак едир?\n9 Һәр бир мәсиһи сәмими-гәлбли инсанлары ахтармаг ишиндә иштирак едир. Бу иши итмиш ушағын ахтарышына бәнзәтмәк олар. Нә мәнада? Ҝәлин иткин дүшмүш үч јашлы оғланын һадисәсинә нәзәр салаг. Онун ахтарышында тәхминән 500 нәфәр иштирак едирди. Нәһајәт, ушағын итмәсиндән тәхминән 20 саат сонра бир көнүллү ушағы тарлада тапыр. Һәмин адам ушағы тапдығы үчүн инсанларын ону уҹалтмасына етираз едәрәк белә демишди: «Ону јүзләрлә адамын ахтарышы сајәсиндә тапдыг».\n10 Бу ҝүн дә бир чохлары бу ушаг кими итибләр. Онлар үмидсиздирләр, көмәк ахтарырлар (Ефес. 2:12). Сәккиз милјондан чох олан бизләр һәмин адамларын ахтарышындајыг. Ола билсин, Мүгәддәс Китабы өјрәнмәк истәјән адамы шәхсән сиз тапмајасыныз. Лакин диҝәр тәблиғчиләр ејни әразидә тәблиғ едән заман Аллаһын Кәламындакы һәгигәтләри өјрәнмәк истәјән кимәсә раст ҝәлә биләр. Баҹы-гардашларымыз сонрадан Мәсиһин шаҝирди олан бирини тапанда ахтарыш ишиндә иштирак етмиш һәр бир кәсин севинмәк үчүн әсасы олур.\n11. Мүгәддәс Китаб дәрси кечмәсәниз белә, һансы үсулларла шаҝирд һазырламаг ишиндә көмәк едә биләрсиниз?\n11 Һал-һазырда шаҝирдиниз олмаса белә, бу ишдә иштирак едә биләрсиниз. Мисал үчүн, ибадәт евинә ҝәлән гонаглары хош гаршылаја вә онлара көмәк едә биләрсиниз. Беләҹә, һәгиги мәсиһи олараг бизи сәҹијјәләндирән хүсусијјәтин мәһәббәт олдуғуну ҝөрә биләҹәкләр (Јәһ. 13:34, 35). Јығынҹагда вердијиниз һәтта гыса шәрһләр дә, јени ҝәләнләрә шәрһләри илә етигадларыны сәмими вә һөрмәтҹил тәрздә ифадә етмәји өјрәнмәјә көмәк едә биләр. Һәмчинин јени тәблиғчи илә хидмәтә чыха вә она инсанларла сөһбәт едән заман Мүгәддәс Китабдан истифадә етмәји өјрәдә биләрсиниз. Буну етмәклә һәмин шәхсә Мәсиһдән өрнәк алмаға көмәк едәҹәксиниз (Лука 10:25—28).\n12. Шаҝирд һазырламаг үчүн хүсуси баҹарығымыз олмалыдыр? Изаһ един.\n12 Дүшүнмәмәлијик ки, инсанлары Мәсиһин шаҝирди кими һазырламаг үчүн хүсуси баҹарығымыз олмалыдыр. Ҝәлин Боливијада јашајан Фаустина баҹынын нүмунәсинә бахаг. Јеһованын Шаһидләри илә таныш оланда о, охумағы баҹармырды. Фаустина о вахтдан бәри охумағы бир гәдәр өјрәниб. Инди о, вәфтиз олунуб вә севә-севә башгаларына тәлим верир. Баҹы һәфтә әрзиндә беш нәфәрлә Мүгәддәс Китаб дәрси кечир. Бахмајараг ки, Фаустина һәлә дә дәрс кечдији инсанлар кими јахшы охуја билмир, о, алты нәфәрин вәфтиз олунмасына көмәк едиб (Лука 10:21).\n13. Мәшғул олмағымыза бахмајараг, шаҝирд һазырламаг иши бизә неҹә севинҹ бәхш едир?\n13 Мәсиһиләрин үзәриндә ваҹиб мәсулијјәтләр олдуғуна ҝөрә, онлар чох мәшғулдурлар. Бунунла белә, Мүгәддәс Китаб дәрсләри кечмәк үчүн вахт тапыр вә бундан бөјүк севинҹ дујурлар. Мисал үчүн, Алјаскадан олан Меланинин нүмунәсинә бахаг. Сәккиз јашлы гызыны тәк бөјүдән баҹы там ҝүн ишләјир вә хәрчәнҝдән әзијјәт чәкән атасынын гајғысына галырды. О, уҹгар бир рајонда јашајан јеҝанә Јеһованын Шаһиди иди. Баҹы сојуг һаваларда ҝүҹ тапыб тәблиғә ҝедә билмәк үчүн даима Јеһоваја дуа едирди. О, чох истәјирди ки, кимәсә Мүгәддәс Китаб дәрси кечсин. Вә бир ҝүн Сара адында бир гадына раст ҝәлир. Сара Аллаһын адыны өјрәнәндә чох севинир. Бир мүддәт сонра о, Мүгәддәс Китаб дәрси кечмәјә башлајыр. Мелани дејир: «Ҹүмә ҝүнләри мән чох јорғун олурдум. Лакин гызымла бирҝә дәрс кечмәјә ҝедирдик вә бу, икимизә дә хош олурду. Саранын суалларына ҹаваб вермәк вә онун Јеһова илә неҹә достлашдығыны ҝөрмәк бизә севинҹ бәхш едирди». Сара үзләшдији тәгибләрә ҹәсарәтлә синә ҝәрди, килсәдән ајрылды вә вәфтиз олунду.\nБУ ИШ НӘ ҮЧҮН СӘБИР ТӘЛӘБ ЕДИР?\n14. а) Шаҝирд һазырламаг иши һансы мәнада балыг тутмаға бәнзәјир? б) Һәвари Булусун 2 Тимутијә 4:1, 2 ајәләриндәки сөзләри сизи нәјә тәшвиг едир?\n14 Хидмәтиниз бәһрәсиз ҝөрүнсә белә, руһдан дүшмәјин, шаҝирд ахтармаға давам един. Јадыныздадырса, Иса Мәсиһ шаҝирд һазырламаг ишини балыг тутмаға бәнзәтмишди. Балыгчылар балыг тутмаг үчүн бәзән саатларла ҝөзләмәли олур. Чох вахт онлар ҝеҹәнин гаранлығында, јахуд да сүбһ тездән балыг овуна чыхырлар вә бәзән узаг мәсафә гәт етмәли олурлар (Лука 5:5). Ејнилә, бәзи баҹы-гардашларымыз да хејли вахт сәрф едиб «балыг тутмаг» үчүн ҝүнүн мүхтәлиф саатларында вә фәргли мәканларда тәблиғ едир. Беләҹә, онларын даһа чох инсана шаһидлик етмәк имканы олур. Даһа чох ҹан гојан баҹы-гардашлар, әксәр һалларда, хош хәбәрә һај верән инсанлара раст ҝәлир вә беләҹә, зәһмәтләринин бәһрәсини алырлар. Бәс сиз даһа чох инсана раст ҝәлә биләҹәјиниз саатда вә мәканда тәблиғ едә биләрсиниз? (2 Тимутијә 4:1, 2 ајәләрини охујун.)\nШаҝирдләринизә руһани аддымлар атмагда сәбирлә көмәк един (15 вә 16-ҹы абзаслара бахын) *\n15. Нә үчүн Мүгәддәс Китаб шаҝирди һазырламаг үчүн сәбир ҝәрәкдир?\n15 Нә үчүн шаҝирд һазырламаг иши сәбир тәләб едир? Сәбәбләрдән бири одур ки, биз инсанлара Мүгәддәс Китабдакы тәлимләри вә онлары севмәји өјрәтмәклә кифајәтләнмәмәлијик. Биз онлара Мүгәддәс Китабын мүәллифи олан Јеһованы танымаға вә Ону севмәјә көмәк етмәлијик. Бундан әлавә, шаҝирдә тәкҹә Мәсиһин нә өјрәтдијини јох, өјрәндикләрини неҹә тәтбиг етмәли олдуғуну да ҝөстәрмәлијик. Принсипләри һәјатында тәтбиг етмәјә чалышаркән она сәбирлә көмәк етмәлијик. Бәзиләри бир нечә ајын ичиндә јанлыш дүшүнҹә вә пис вәрдишләриндән азад олур. Диҝәрләринин дәјишмәси үчүн даһа чох вахт лазым ҝәлә биләр.\n16. Раулун һадисәсиндән нә өјрәнирсиниз?\n16 Перудан олан бир хүсуси тәјинатлы мүждәчи сәбирли олмағын бәһрәсини ҝөрмүшдү. О дејир: «Мән Раул адлы бир нәфәрлә Мүгәддәс Китаба әсасланан ики нәшри арашдырмышдым. Амма о, һәјатында һәлә дә чохлу дәјишикликләр етмәли иди. Аилә һәјаты проблемли, сөјүшкән инсан иди, буна ҝөрә дә ушаглары она һөрмәт едә билмирди. Мүнтәзәм олараг јығынҹаглара ҝәлдији үчүн ону вә аиләсини зијарәт едиб көмәклик ҝөстәрмәјә давам едирдим. Танышлығымыздан үч илдән чох вахт кечәндән сонра, о, вәфтизә јарарлы олду».\n17. Нөвбәти мәгаләдә нәји арашдыраҹағыг?\n17 Иса Мәсиһ бизә «ҝедин вә бүтүн халгларын ичиндә шаҝирд һазырлајын» дејә бујуруб. Онун тапшырығыны јеринә јетирәркән тез-тез дүшүнҹә тәрзи бизимкиндән фәргли олан инсанлара раст ҝәлирик. Белә инсанларын арасында һеч бир динә гуллуг етмәјән вә ја Аллаһын варлығына инанмајан инсанлар да олур. Нөвбәти мәгаләдә бу ҹүр инсанлара тәблиғ етмәјин јолуну арашдыраҹағыг.\nШаҝирд һазырламаг иши нә үчүн ваҹибдир?\nШаҝирд һазырламаг ишиндә кимләрин пајы вар?\nНә үчүн шаҝирд һазырламаг иши сәбир тәләб едир?\nНӘҒМӘ 68 Падшаһлыг тохумуну сәпәк\n^ абз. 5 Мәсиһи јығынҹағынын әсас иши инсанлара Иса Мәсиһин шаҝирди олмаға көмәк етмәкдир. Мәгаләдә бизә тапшырылан бу иши јеринә јетирмәјә даир практики мәсләһәтләр тәгдим олунур.\n^ абз. 2 БӘЗИ ИФАДӘЛӘРИН ИЗАҺЫ. Мәсиһин шаҝирдләри онун тәлимләрини өјрәнмәклә кифајәтләнмир. Онлар өјрәндикләрини тәтбиг едир. Шаҝирдләр чалышыр ки, Исанын изләрини, јәни нүмунәсини аддымбааддым изләсинләр (1 Бут. 2:21).\n^ абз. 52 ШӘКИЛЛӘРИН ИЗАҺЫ. Истираһәтә ҝедән бир киши һава лиманында Јеһованын Шаһидләриндән нәшр ҝөтүрүр. Тәтилдә олдуғу мүддәтдә о, Јеһованын Шаһидләринин иҹтимаи шаһидлик вердијини ҝөрүр. Евә гајыдандан сонра Јеһованын Шаһидләри онун евинин гапысыны дөјүр.\n^ абз. 54 ШӘКИЛЛӘРИН ИЗАҺЫ. Һәмин киши Мүгәддәс Китабы өјрәнмәјә разылашыр. Даһа сонра вәфтиз олунур.\nТәгибләрә индидән һазырлашын\nГадағаја рәғмән, Јеһоваја ибадәти дајандырмајын\nДиндар олмајан инсанларын гәлбинә јол тапаг\nLIFE STORY Дүшүндүјүмдән гат-гат артыг немәт алдым\nИса Мәсиһ мәним уғрумда өлүб?\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2019


Q=5	C=0	SS=2	LS=2	PS=0	DC=0	LC=0	SD=0	BS=1	G0=32	G1=22	G2=11	DLID=az_RU	BODY=Nur-az.com - Бәлкә бу да түркүн хәстәлијидир\n20 Ијун 2019\nБәлкә бу да түркүн хәстәлијидир\nӨзҝә вахт "бир милләт ики дөвләт дејиб" баш-бејнимизи апарырлар. Биз Аллаһдан истәјирик ки, бир милләт ики дөвләт олаг. Һәтта нәинки бир милләт ики, үч, беш, он, он беш, нә оларды бүтүн мүсәлман дүнјасы бирләшиб ваһид үммәт олдугларыны сүбут едәрдиләр.\nАмма бу дәфә мөвзу тамам башгадыр. Биздә бир чох инсанлар "бир милләт ики дөвләт" дејиб аләмә ҹар чәкирләр. Мәгсәд Азәрбајҹан вә Түркијәдир. Биз гардаш, дост, сирдаш, һәмкар өлкәләрик. Амма чох тәәссүф ки, бәзи вахтларда санки буну унудуруг.\nБилирсиниз ки, бизим ефир мәканы телеканализасија адына чохдан лајиг ҝөрүлүб. Бу телеканализасијада апарыҹылардан бири вар, бир дәфә верилишиндә дизи үстә сүрүнәркән һансыса апарыҹы бир гызы да белинә "ешшәк кими" миндириб апарырды. Индиләрдә һәмин апарыҹы (јәни белиндә ешшәк кими јүк апаран инсан) топа тутулуб. Јадыма ҝәлмир ки, о заман телеканализасијада ешшәклик едәндә ону топа тутмушдулар ја јох. Әсас одур ки, бу дәфә топа тутублар, өзү дә дејибләр ки, Азәрбајҹаны тәһгир едиб. Затән Азәрбајҹан телеканализасија топлу вә күлли бир шәкилдә Азәрбајҹана тәһгирдир.Â\nМәсәлә исә бундан ибарәтдир ки, бу апарыҹы телеканализасијада башлајыб Түркијәдә јашајан түркләр кими данышмаға. Нормалда Сабир Рүстәмханлы кими нә етдијини билмәјән инсанлар бу ҹүр адамлары мүдафиә етмәли иди. Де ҝәл ки, ондан да һәлә ки, сәс-сораг јохдур. Чүнки бу адам гәрибә бир хәстәлијә тутулуб. Һарда әрәб-фарс сөзләри ҝөрүр ҝөтүрүб Анадолу түркҹәсинә чевирир. Ҝүја биз һејиф јеринә, јазыклар олсун, сәадәт әвәзинә мутлулуг, асан әвәзинә колај сөзләри ишләтмәлијмишик. Чүнки биринҹиләр әрәб-фарсдан кечән сөзләрдир, икинҹиләр исә түрк сөзләридир.\nБәли, биздә бу хәстәлик вардыр. О дәфә бекарчылыгдан бир түрк каналына бахырдым, ҝөрдүм түркијәлиләр ҝәлиб Азәрбајҹандан репортаж һазырлајыблар. Бир аилә јемәк биширир, баҹардыглары гәдәр дә Анадолу түркҹәсиндә данышырдылар. Өз азәрбајҹанлыларымыз һа, түркләр јох. Бу јердә исә гулагларымызы "мазол" едән бир ҹүмлә вардыр фәгәт – ҝөр һеч түрк ҝәлиб азәрбајҹан шивәсиндә данышармы?\nБу, бир хәстәликдир, биздә чохдандыр ки, мөвҹуддур. Сәһијјәмиз дә бәрбад ҝүндә олдуғу үчүн бу хәстәлијә чарә тапа билмир. Ҝәрәк үз тутаг Ирана.\nБундан даһа хәстәси билирсиниз кимдир? "Ҝөр һеч түркләр азәрбајҹанҹа данышар?" дејәнләр. Әҝәр бир милләт ики дөвләтдирсә онда ҝәрәк Анадолу түркҹәсиндә данышан хәстәләримизи гынамајаг. Бәс биз дә түркүк, онлар да түркдүрсә нә үчүн бир азәрбајҹанлынын Анадолу шивәсиндә данышмасыны нөгсан тутурсунуз? Онда елә иҹазә верин данышсын да.\nЗаваллы инсанлар, демәли сөзү ҝедән ешшәк апарыҹынын мин бир тәрбијәсизлији бәзиләринин ҝөзүнә ҝирмир, амма түркҹә данышанда әсәбләширләр. Мән шәхсән разыјам ки, бүтүн Азәрбајҹан халгы Анадолу түркҹәсиндә данышсын, һәтта дөвләтин дили түрк дили олсун, Илһам Әлијев рәсми чыхышларында Әрдоған кими, "едијорум", "насылсын" вә буна охшар сөзләрдән истифадә етсин, амма телеканализасијамыз телеканализасија олмагдан чыхсын, абырлы олсун, ешшәкләр јох, инсанлар ҝөрүнсүн. Бу да түркүн хәстәлијидир ки, 100 грам дилә "һөрмәтсизлик" оланда етираз едир, амма дил саһиби олан инсанлар телеканализасијадан тәһгир едиләндә бир сөз демирләр. Әҹәб олур сизә. Дејирләр су ајдынлыгдыр, ағзыныза су алыб отурун.


Q=15	C=12	SS=8	LS=0	PS=0	DC=0	LC=0	SD=0	BS=4	G0=96	G1=53	G2=15	DLID=az_RU	BODY=Әли ™-ын ордусу Зигарда - Ислам тарИхИндәкИ ролу Мө`минләр анасы Ајишәнин\nӘли ™-ын Зигардакы башга бир хүтбәси\nАјишә! Аллаһдан горх вә евинә гајыт.\nӘли ™-ын ордусу Завијә мәнтәгәсиндә\nӘли ™-ын ордусу Зигарда\nМәнә көмәәк едән шәхс һаггын сәсинә ҹаваб вермишди.\nӘли ™ ордусу илә Рәбәзәдән һәрәкәт едиб, Зигар мәнтәгәсинә јетишди. Ордан Куфә әһлинә башга бир мыктуб јазды. Һәзрәт оғлу Һәсәни Мүҹтәбаны ™ мәмур етди ки, мәктубу онлара чатдырсын Имам оғлуна деди ки, куфәлиләри она көмәјә чағырсын.\nҺәзрәт Мүҹтәба ™ Куфәјә ҝедиб, мәктубу онлара охуду вә куфәлиләри атасынын көмәјинә тәшвиг етди. Һәзрәт Һәсән ™-ын\nсөзләринин тәсириндән куфәлиләрин чоху Әли ™-ын ордусуна гошулду.\nТәбәри бу һадисни белә нәгл едир: Әбу Лејла дејир.\nӘли ™ куфәлиләри мәктуб јазды. Онун мәзмуну белә иди.\n“ Аллаһын ады илә. Куфәлиләр! Мән сизин Аллаһа вә Пејғәмбәр ¡-а олан иманыныздан хәбәрдар олдуғумдан, сизи башгаларанындан үстүн тутуб, сизә үз ҝәтирмишәм. Инди сизин шәһәрин јахынлығындајам сизләрдән һәр кәс мәнә көмәк етсә, өз дини вәзифәсинә әмәл етмиш, һагга вә әдаләтә көмәк етмишдир.2\nӘбу Түфејл нәгл едир6 Әли ™ куфәлиләрә мәктуб ҝөндәрәндән сонра бизә габагҹадан белә бир хәбәр верди6 Куфәлиләрдән он ики мин бир нәфәр мәним көмәјимә ҝәләҹәк. Әбу Түфејл сонра нәгл едир: Куфәдән ҝәлән орду чох дәгиг хәбәр вермишди. Куфәдән нә аз нә чох Имам ™ дејән мигдарда орду ҝәлди.\nИбни Әдлурәбин дејир: Куфә ҹамааты Әлијә тәрәф сүрәтлә ҝәлдиләр вә Зигар мәнтәгәсиндә онун ордусуна гошулдурлар. Һәзрәт онлар үчүн белә бир хүтбә охуду:\nАллаһын ады илә. Һәмд вә сәна олсун аләмләрин рәббинә. Сонсуз сәна вә рәһмәт олсун пејғәмбәрләрин сонунҹусуна Мәһәммәдә. Ҹамаат! Билин ки, фитнә вә фәсад бӘш`әријјәтә, мәхсусән әрәбләрә һакимоланда, горху вә нараһатлыг һәр јери бүрүјәндә, Аллаһ өз меһрибан пејғәмбәри Мәһәммәди аләмләрә ҝөндәрди. Онун васитә силә фәсадын вә гантөкмәнин гаршысыны алды. Нифагы вә икиүзлүлүјү меһрибанлыг вә вәфадарлыға чевирди. Көһнә дүшмәнликләри вә кинләри мәһв етдиш Сонра ону һәзрәтдән разы һалда өз тәөрәфинә чағырды.\nАмма нүбүввәт ҝүнәшинин батмасы илә мүсәлманлары бөјүк бир мүсбәт бүрүдүш Аиләсинин мүсбәти исә даһа да бөјүк олду.\nПејғәмбәр ¡-дән сонра Әбу Бәкр һакимијјәти әлә кечирди. Онун һакимијјәти дөврүндә ҹамаат нисбәтән разы олду вә о ҹамаатла јахшы рәфтар етди.\nӘбу Бәкрдән сонра Өмәр һөкүмәт күрсүсүнә отурду вә онун јолуну давам етдирди.\nОнлардан сонра Осман хилафәтә ҝәлди. Осман елә бир јол сечди ки, мүсәлманларын гәзәбинә сәбәб олду. Нәһајәт Осман өлдүрдүләр.\nСонра мәнә үз ҝәтирдиниз вә хилафәти гәбул-етмәји мәнә мәҹбур етдиниз вә дединиз: Сәндән башга һеч кими бу мәгама лајиг билмирик. Сиз сусуз вә үрәјијанан дәвәнин суја һүҹум етдији кими мәним евимә һәмлә етдиниз. Нәһајәт мәҹбур галыб сизин тәклифинизи гәбул-етдим вә мәнимлә беј`әт етдиниз\nТәлһә вә зүбејр мәнимлә беј`әт етдиләр. Амма чох кечмәдән Кәбәнин зијарәт етмә бәһанәси илә Мәдинәдән чыхдылар. Амма онлар Кәбәнин әвәзинә Бәсрәјә ҝедиб, фитә галдырдылар. Мүсәлманлары инҹитдиләр вә бә`зисини исә өлдүрдүләр. Аллаһа анд олсун, онлар јахшы билирләр ки, мән кечмиш хәлифәләрдән үстүнәм.\nСонра Имам ™ әлавә етди: Әҝәр һәгигәтән үзүрдән пәрдәни ҝөтүрмәк истәсәјдим, чох сөзләри данышардым вә һәгигәтләри ашкар едәрдим. Һәзрәт сонра сәмаја үз тутуб, деди: – Илаһи өзүн шаһид ол! Онлар мәним беј`әтими сындырдылар. Ҹамаатә мәнимлә дүшмәнчилијә тәшвиг етдиләр. Илаһи! Сән онларын планларыны мәһв ет! Тезликлә онларын пис әмәлләринин ҹәзасыны вер!1\nОнлар һәмин үсјанкар гуруплардырлар. Шүнки мәнимлә беј`әт едиб, сонра беј`әти сындырдылар.\nӘли ™ Зигарда галма мүддәти баша чатды. Һәзрәт ордан һәрәкәт етмәмишдән әввәл даһа бир хүтбә охуду. Ибни Әбдулбәрр ону белә нәгл едир.\nҸамаат! Аллаһ-таала ҹиһады бүтүн мүсәлманлара ваҹиб етмишдир. Чүнки ҹиһад Аллаһын дининә көмәк васитәсидир. Ҹамаат үхрәви вә дүнјәви ишләрини ҹиһадсыз ислаһ етмәк олмаз. Ҹамаат! Мән бу ҝүн әл-әлә вермиш дөрд шәхсијјәтин мүгабилиндә гәрар тутмушам.\nТәлһә, Зүбејр, Ајишә вә Јәли ибни Үмәјјә.\nАллаһа анд олсун: Онлар мәнә е`тиразларыни едә билмирләр Чүнки мән пис иш ҝөрмәмишәм, мүсәлманларын малына әл узатмамышам вә нәфсимә табе олмамышам.\nҸамаат! Онлар өзләри ардан апардыглары һаггы мәндән тәләб едир, өзләри төкдүкләри ганы мәндән истәјирләр. Аллаһа анд олсун Османы онлар өлдүрдүләр. Мән онун гәтлинәдә азаҹыгда олса иштирак етмәмишәм. Онлар һәмин шәхсләрдиләр ки, Пејғәмбәр ™ онлары\n“فئۃ الباغیۃ” үсјанкар тајфа адландырмышды.\nБу бөјүк зүлм нә да да биләр ки, Осман өлдүрүб, ганыны онун гәтлиндә и.тирак етмәјән ҝүнаһсыз инсанлардан тәләб едәсән?\nБундан бөјүк итаәтсизлик нә да биләт ки, мәним әдаләтимә етираф едиб, беј`әт етдиләр сонра беј`әти сындырдылар?\nФәгәт үрәҝим бунунла сакир олур ки, Аллаһын һөҹҹәти онлара тамамланмышдыр.\nАллаһа анд олсун Тәлһә, Зүбејр вә Ајишә јахшы билиләр ки, мән һаггам. Онлар исә батилдирләр. Амма бунунла белә мән онлары һагга вә әдаләтә табе олмаға вә сүлһә чағырырам. Әҝәр тәклифими гәбул-етсәләр, мән дә онлары бағышлајарам вә ҝүнаһларындан кечәрәм. Әҝәр гәбул-етмәсәләр, ҹавабларыны ити гылынҹларла верәҹәјәм. Чүнки гылынҹ һаггы ән бөјүк дајағә вә батили мәһв едәндир.1\nӘли ™ Зигар мәнтәгәсиндән һәрәкәт едиб. Бәсрә јахынлығындакы Заијә адланан бир јерә јетишди, Һәзрәт бир нечы ҝүн орда галды. Бу мәнтәгәдә дә бир сыра һадисәләр баш верди. О ҹүмләдән:\nӘли ™ бу мәнтәгәгдән Бәсрәјә Ајишәнин орду башчыларына мәктуб јазды. Сәбт ибни Ҹози мәктубун мәтнини белә нәгл едир:\nАллаһын ады илә. Бу Әмирәл Мө`минин Әли тәрәфиндән.\nӘли™Зигар мәнтәгәсиндән һәрәкәт едиб Бәсрә јахынлыгындакы Завијә адланан бир јерә јетишди. Һәзрәт бир нечә ҝүн орда галды. Бу мәнтәгәдә дә бир сыра һадисәләр баш верди. О ҹүмләдән:\nӘли™ бу мәнтәгәдән Бәсрәјә Ајишәнин орду башчыларына мәктуб јазды. Сәбт ибни Ҹози мәктубун мәтнини белә нәгл едир:\nАллаһын ады илә. Бу Әмирәл Мө`минин Әли тәрәфиндән Тәлһә Вә Зүбејр вә Ајишәјә јазылан мәктубдур. Салам олсун сизә еј Тәлһә вә Зүбејр!\nСиз билирдиниз ки, мән хәлифә олмаг истәмирдим. Амма ҹамаатын исрарына ҝөрә мәҹбур галыб бу бөјүк мәсулијјәти гәбул-етдим. Бу ҝүн мән сиздән бу мәсәләләрә (беј`әт едиб, сонра беј`әти сындырмағыныз) ајдын ҝәтирмәји тәләб едирә. Аллаһдан горхун! Беј`әти сындырдығыныза ҝөрә төвбә един! Әҝәр мәнимлә өз истәјинизлә беј`әт етмәмисинизсә, мәним дә сизә е`тираз етмәјә һаггым вар. Чүнки сизин ики үзлү вә мүнафиг олдуғунуз мә`лум олур.\nЕј Тәлһә! Еј мүһаҹирләрин ағсаггалы! Еј зүбејр! Еј Гурејшин иҝид оғлу! Әҝәр сиз мәнимлә беј`әт етмәмишдән әввәл бу иши ҝөрсәјдиниз биабыр олмаздыныз.\nАјишә! Сән дә Аллаһын вә Пејғәмбәрин әмрини ајаг алтда гојуб, евиндән чыхдын. Сән өзүнә аид олмајан иши ҝөрүрсән. Бу јолла Мүсәлманлар арасында сүлһ јарадаҹағыны дүшүнүрсән. Нә, јолуну азмысан.\nАјишә! Де ҝөрүм, гадынларын орду башчылығы илә нә иши вар? Гадын һара, кишиләрлә дөјүшә ҝәлди һара.\nАјишә!Сән Мүсәлманлар арасында фитнә салмаг истәјирсән.\nАјишә!Сән елә билирсән Османын интигамын алмаг үчүн гијам етмисән. Сәнин Османын ганы илә нә ишин вар? Сәнин нәјинә лазымдыр ки, Османын интигамын аласан.Чүнки о Бәни Үмәјјәдән сән Тејм гәбиләсиндәнсән. Мәҝәр Османын гәтлинә дүнән фәрман верән сән дејилдинми? Дејирдин: Өлдүрүн бу ахмаг вә јәһуди сифәт кишини! Өлдүрүн ону! О Исламдан чыхыб. Бу ҝүн исә онун интигамын алмаг үчүн гијам едирсән? Ајишә! Аллаһдан горх!евинә гајыт! Иффәтини гору! Вәссалам.\nБәзи тарихчиләр јазырлар: Ајишә бу мәктубун ҹавабында белә бир мәктуб јазды:\nЕј Әбу Талибин оғлу! Бизим ишимиз мәзәммәтдән кечиб. Биз һеч вахт сәнин әмринә бојун әјмәјәҹәјик. Истәдијини ет! Әлиндән ҝәләни бизә ет1.\nТарихи Әсәм Куфидә ҝәлмишдир: Тәлһә вә Зүбејр Әли ™ јазылы ҹаваб вермәдиләр. Амма шифаһи сурәтдә белә бир хәбәр ҝөндәрдиләр:\nЕј Әли ™! Сән чох чәтин бир јол тутмусан. О, јолу ҝетмәји өзүнә лазым билирсән. Әҝәр биз сәнин јолуну ҝетмәсәк сән һеч вахт биздән разы олмајаҹагсан.\nБиз дә һеч вахт сәнин фәрманына табе олмајаҹағыг. Әли! Өз јолуна давам ет. Биз һаггымызда да нә истәјирсән ет!\nӘли ™ вердији нәсиһәтләрин фајда вермәдијини ҝөрүб, Завәјәдән һәрәкәт етди вә Бәсрә шәһәринә дахил олду2.


Q=3	C=1	SS=1	LS=1	PS=0	DC=0	LC=0	SD=0	BS=1	G0=136	G1=115	G2=51	DLID=az_RU	BODY=Јеһованын нијјәти мүтләг чин олаҹаг! | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән умбунду урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Дедим, едәҹәјәм. Нијјәт етдим, һәјата кечирәҹәјәм» (ӘШЈ. 46:11).\nНӘҒМӘ: 147, 149\nЈеһова инсаны һансы мәгсәдлә јарадыб?\nАллаһын нијјәтинә әнҝәл төрәдән һансы проблем ортаја чыхды?\nАллаһын нијјәти неҹә јеринә јетәҹәк?\n1, 2. а) Јеһова Аллаһ Өз Кәламы васитәсилә бизә нәји ачыб? б) Әшија 46:10, 11 вә 55:11 ајәләри бизи нәјә әмин едир?\n«БАШЛАНҒЫҸДА Аллаһ ҝөјү вә јери јаратды» (Јар. 1:1). Мүгәддәс Китабын илк ајәси олан бу сөзләр чох садә, ејни заманда чох дәрин мәналы сөзләрдир. Инсанларын Аллаһын хәлг етдији варлыг аләми барәдә, мәсәлән, космос, ишыг, ҹазибә гүввәси һаггында билдикләри, санки, дәрјадан бир дамладыр. Биз әнҝин Каинатын јалныз кичик бир зәррәсини ҝөрә билирик (Ваиз 3:11). Амма нә хошдур ки, Јеһова Аллаһ бизә Өз Кәламы васитәсилә Јер күрәси вә бәшәријјәтлә бағлы нијјәтини ачыб. Аллаһ инсаны Өз бәнзәриндә јаратмышды вә она јер үзүндә мүкәммәл шәраитдә јашамаг имканы вермишди (Јар. 1:26). Инсанлар Аллаһын өвладлары, Аллаһ да онлара Ата олаҹагды.\n2 «Јарадылыш» китабынын үчүнҹү фәслиндә јазыланлара әсасән, Јеһованын планларына әнҝәл төрәдән бир проблем ортаја чыхыр (Јар. 3:1—7). Амма бу әнҝәл ашылмаз дејилди, ахы Јеһова Аллаһын јолуну һеч нә кәсә билмәз (Әшј. 46:10, 11; 55:11). Буна ҝөрә дә биз әминик ки, Јеһованын нијјәти вахты чатанда мүтләг јеринә јетәҹәк!\n3. а) Мүгәддәс Китабы дәрк етмәјә көмәк едән тәмәл һәгигәтләр һансылардыр? б) Нәјә ҝөрә бу һәгигәтләри нәзәрдән кечирмәлијик? в) Бу мәгаләдә һансы суаллары арашдыраҹағыг?\n3 Тәбии ки, һәр биримиз Аллаһын Јер күрәси вә бәшәријјәтлә бағлы нијјәтини, Иса Мәсиһин бу нијјәтдә дашыдығы ролу билирик. Бунлар тәмәл һәгигәтләрдир вә Мүгәддәс Китабы арашдырмаға башлајанда өјрәндијимиз илк һәгигәтләрдән биридир. Биз дә, өз нөвбәмиздә, бу һәгигәтләри Аллаһы ахтаран инсанлара чатдырмаг истәјирик. Бир нечә мүддәтдир биз инсанлары Иса Мәсиһин өлүмүнү анма мәрасиминә дәвәт едирик (Лука 22:19, 20). Мәрасимә ҝәләнләр Аллаһын нијјәти барәдә чох шеј өјрәнә биләҹәк. Анма мәрасиминә бир нечә ҝүн галыб, буна ҝөрә дә ҝәлин мүәјјән суаллары нәзәрдән кечирәк. Бу суалларын көмәји илә Мүгәддәс Китаб дәрси кечдијимиз вә һәгигәтлә марагланан инсанлары анма мәрасиминә ҝәлмәјә тәшвиг едә биләрик. Бу мәгаләдә биз нөвбәти үч суалы нәзәрдән кечирәҹәјик: Аллаһ та әзәлдән Јер күрәси вә бәшәријјәт үчүн нә нијјәт етмишди? Аллаһын нијјәтинә әнҝәл төрәдән һансы проблем ортаја чыхды? Нәјә ҝөрә демәк олар ки, Иса Мәсиһин гурбанлығы Аллаһын нијјәтинин јеринә јетмәсиндә әсас јери тутур?\nАЛЛАҺЫН ӘЗӘЛИ НИЈЈӘТИ\n4. Хилгәт Јеһова Аллаһ барәдә нә дејир?\n4 Јеһова Аллаһын јаратдығы һәр шеј инсаны һејран гојур. Аллаһ-Таала бүтүн мәхлугаты мүкәммәл јарадыб (Јар. 1:31; Әрм. 10:12). Хилгәтин ҝөзәллији вә тәбиәт ганунлары бизә дәрин сирләри ачыр. Аллаһын јаратдыгларыны сејр едәндә инсан валеһ олур вә дәрк едир ки, Халиг ән хырда шејләри белә, ҝөзәл мәгсәдлә јарадыб. Чох аз адам тапылар ки, сәмада сајрышан улдузлары, ҝур-ҝур ахан шәлаләләри, гүруб едән ҝүнәшин ҝөзәллијини ҝөрәндә ајаг сахлајыб бу мәнзәрәјә һејранлыгла тамаша етмәсин. Сәбәб исә ондадыр ки, Аллаһ инсаны ҝөзәллији дујмаг баҹарығы илә јарадыб. (Зәбур 19:1; 104:24 ајәләрини охујун.)\n5. Бүтүн хилгәтин һәмаһәнҝ шәкилдә фәалијјәт ҝөстәрмәси үчүн Јеһова нә едиб?\n5 Јеһова Аллаһ Каинатдакы һәр бир шеј үчүн ганун гојуб. О, һәм тәбиәт, һәм дә әхлаг ганунлары тәсис едиб ки, хилгәт арасында һәмаһәнҝлик олсун (Зәб. 19:7—9). Варлыг аләминдәки низама диггәт јетирдикдә ајдын олур ки, һәр шеј өз јериндә гәрар тутуб вә јарандығы мәгсәдә хидмәт едир. Хилгәтин һәмаһәнҝ шәкилдә фәалијјәт ҝөстәрмәси үчүн Јеһова мүәјјән ганунлар гојуб. Мәсәлән, ҹазибә гануну атмосферин Јер сәтһинә јахын олмасыны, океан вә дәниз суларынын габарма вә чәкилмәсини тәмин едир, һәмчинин инсан һәјаты үчүн сон дәрәҹә әһәмијјәтли рол ојнајыр. Бүтүн хилгәт, еләҹә дә инсанлар бу ганунлара табе олур. Аллаһын тәсис етдији ганунлар сүбут едир ки, О, Јери вә инсанлары ҝөзәл мәгсәдлә јарадыб. Ҝәлин тәблиғ етдијимиз инсанлара бу әсрарәнҝиз Каинатын Јараданы илә јахындан таныш олмаға көмәк едәк (Вәһј 4:11).\n6, 7. Јеһова Аллаһ Адәмлә Һәвваја һансы немәтләри бәхш етмишди?\n6 Аллаһын әзәли нијјәти о иди ки, инсанлар јер үзүндә әбәди јашасын (Јар. 1:28; Зәб. 37:29). О, Адәмлә Һәвваја һәјатдан һәзз алмаг үчүн чохлу ҝөзәл немәтләр бәхш етмишди. (Јагуб 1:17 ајәсини охујун.) Онлара ирадә азадлығы, дүшүнмәк габилијјәти, севмәк вә достлуг етмәк баҹарығы вермишди. Јеһова Адәмлә данышыб она мүәјјән әмр вермишди. Һәмчинин она өзүнүн вә һејванларын гејдинә галмағы, торпаға гуллуг етмәји бујурмушду (Јар. 2:15—17, 19, 20). Аллаһ Адәмлә Һәвваја дадбилмә, тохунма, ҝөрмә, ешитмә вә ијбилмә габилијјәти дә бәхш етмишди ки, онлар Ҹәннәтин ҝөзәллијиндән вә орадакы немәтләрдән һәзз алсынлар. Онлар әбәдијјән көнүлләринҹә олан ишлә мәшғул ола вә дүнјаны кәшф едә биләрдиләр.\n7 Бәс Аллаһын нијјәтинә башга нә дахил иди? Јеһова Адәмлә Һәвваја дүнјаја камил өвлад ҝәтирмәк габилијјәти вермишди. Аллаһын нијјәти о иди ки, онларын ушагларынын да ушаглары олсун, та о вахта гәдәр ки, бүтүн јер үзүндә инсан мәскән салсын. Аллаһ илк камил инсан олан Адәмлә Һәвваны неҹә севирдисә, онлар вә үмумијјәтҹә бүтүн валидејнләр өз өвладларыны о ҹүр севмәли идиләр. Јер күрәси бәшәријјәтин әбәди еви олмалы иди (Зәб. 115:16).\nОРТАЈА ПРОБЛЕМ ЧЫХЫР\n8. Јеһова Аллаһ Јарадылыш 2:16, 17 ајәләриндә јазылан гануну нәјә ҝөрә вермишди?\n8 Амма һәр шеј Јеһова Аллаһын нијјәт етдији кими ҝетмәди. Ҝөрәсән, нијә? Ахы нә баш верди? Аллаһ Адәмлә Һәвваја чох садә бир ганун вермишди. Бу ганун бир шеји ашкара чыхараҹагды: онлар азадлыгларынын мәһдуд олдуғуну гәбул едирләр ја јох. Аллаһ белә бујурмушду: «Бағдакы бүтүн ағаҹларын мејвәсиндән үрәјин истәјән гәдәр јејә биләрсән. Анҹаг хејирлә шәри билмә ағаҹынын мејвәсиндән јемә, чүнки ондан јејән ҝүн һөкмән өләҹәксән» (Јар. 2:16, 17). Адәмлә Һәвва үчүн бу гануну баша дүшмәк вә она әмәл етмәк чәтин дејилди. Ахы хејирлә шәри билмә ағаҹы јеҝанә ағаҹ дејилди, Әдән бағында јемәјә чох шеј вар иди.\n9, 10. а) Шејтан Јеһованы нәдә иттиһам етди? б) Адәмлә Һәвва һансы сечими етди? (Мәгаләнин әввәлиндәки шәклә бахын.)\n9 Шејтан илан васитәсилә Һәвваны алдадыб Атасы Јеһова Аллаһын сөзүндән чыхмаға тәһрик етди. (Јарадылыш 3:1—5 ајәләрини охујун; Вәһј 12:9.) Шејтан белә бир суал галдырды: неҹә ола биләр ки, Аллаһын өвлады олан инсан «бағдакы һәр ағаҹын мејвәсиндән» јејә билмәсин. Санки, Шејтан демәк истәјирди: «Инди елә чыхыр ки, сиз истәдијинизи едә билмәзсиниз?!» Сонра о, јалан бир иддиа ирәли сүрдү: «Јох, әсла өлмәзсиниз». Бу сөзләрин ардынҹа Шејтан Һәвваја деди: «Аллаһ билир ки, ондан јејән ҝүн ҝөзләриниз ачылаҹаг». Бунунла Шејтан Һәвваны инандырмаг истәјирди ки, о, Аллаһа гулаг асмаға борҹлу дејил. Шејтанын сөзүндән белә чыхырды ки, ҝуја Аллаһ Адәмлә Һәвванын ҝөзләринин ачылмасыны истәмир, она ҝөрә онлары ағаҹын мејвәсиндән јемәјә гојмур. Сонра Шејтан онлара јаландан сөз верди: «Сиз хејирлә шәри биләрәк Аллаһ кими олаҹагсыныз».\n10 Адәмлә Һәвва сечим гаршысында иди. Ҝөрәсән, онлар кимә гулаг асаҹагдылар: Јеһоваја, јохса Шејтана? Онлар гәрара ҝәлдиләр ки, Шејтана инансынлар. Бунунла да Адәмлә Һәвва Аллаһа гаршы үсјан едиб Шејтана јолдаш олду. Онлар Јеһованы бир Ата кими рәдд етдиләр, беләликлә дә Онун мүдафиәсиндән мәһрум олдулар (Јар. 3:6—13).\n11. Нәјә ҝөрә Јеһова Аллаһ Адәмлә Һәвванын үсјанына ҝөз јума билмәзди?\n11 Аллаһа гаршы үсјан етмәклә Адәмлә Һәвва камиллији итирди. Ән бетәри исә бу үсјан онларла Јеһова арасында учурум јаратды, чүнки Һәбгуг 1:13 ајәсиндә Јеһова барәдә јазылыб: «Сәнин ҝөзләрин о гәдәр сафдыр ки, пислијә бахмазсан». Бәли, Јеһова јаманлығы ҝөтүрә билмир! Әҝәр Аллаһ Адәмлә Һәвванын һәрәкәтинә ҝөз јумсајды, ҝөјдә вә јердә јашајан бүтүн варлыгларын бирлији вә әмин-аманлығы тәһлүкә алтында оларды. Ән әсасы, Јеһова Әдәндәки үсјана гаршы бир тәдбир ҝөрмәсәјди, Онун етибарлы Аллаһ олдуғу суал алтына дүшәрди. Амма Јеһова гојдуғу ганунлара садигдир, О, һеч вахт бу ганунлардан кәнара чыхмыр (Зәб. 119:142). Демәли, ирадә азадлығы Адәмлә Һәвваја да Аллаһын ганунундан чыхмаға ихтијар вермирди. Буна ҝөрә дә Јеһоваја гаршы үсјан етдикләри үчүн онлар өлүб торпаға гарышдылар (Јар. 3:19).\n12. Адәмин өвладларынын агибәти неҹә олду?\n12 Гадаған олунмуш мејвәни једикләри үчүн Адәмлә Һәвва артыг Аллаһын аилә үзвү ола билмәзди. Јеһова Аллаһ онлары Әдән бағындан говду вә оранын гапыларыны бирдәфәлик онларын үзүнә бағлады (Јар. 3:23, 24). Бунунла Јеһова имкан верди ки, онлар вердикләри гәрарын аҹы нәтиҹәсини дадсынлар. (Ганунун тәкрары 32:4, 5 ајәләрини охујун.) Камиллији итирдији үчүн инсан артыг Аллаһын хүсусијјәтләрини мүкәммәл шәкилдә әкс етдирә билмирди. Адәм тәкҹә өзүнүн јох, ҝәләҹәк өвладларынын да ҝәләҹәјинин үстүндән хәтт чәкди, онлара мирас вердији јеҝанә шеј гејри-камиллик, ҝүнаһ вә өлүм олду (Ром. 5:12). Адәм өвладларыны әбәди һәјатдан мәһрум етди. Ҝүнаһдан сонра нә Адәмлә Һәвва, нә дә онларын өвладлары дүнјаја камил инсан ҝәтирә билмәзди. Илк инсанлары Аллаһа асилијә тәһрик едән Шејтан өз пешәсиндән әл чәкмәјиб, о ҝүндән бу јана о, бүтүн бәшәријјәти јолундан аздырмаға чалышыр (Јәһ. 8:44).\nФИДЈӘ. АЛЛАҺЛА ИНСАНЛАР АРАСЫНДА КӨРПҮ\n13. Јеһованын инсанлара мүнасибәти неҹәдир?\n13 Амма Јеһова Аллаһ бүтүн бу шејләрә бахмајараг, инсанлары чох севир. Адәмлә Һәвва Аллаһдан үз дөндәрсә дә, О, онларын өвладларындан үз дөндәрмәјиб, онлара Өзү илә дост олмаға имкан верир. Аллаһ һеч бир инсанын өлмәјини истәмир (2 Бут. 3:9). Буна ҝөрә дә Әдән бағындакы үсјандан сонра О, инсанларла мүнасибәти бәрпа етмәк үчүн бир тәдбир ҝөрдү, ејни заманда Өз ганунларындан кәнара чыхмады. Ҝәлин ҝөрәк Јеһова буну неҹә етди.\n14. а) Јәһја 3:16 ајәсинә әсасән, Аллаһ бәшәријјәти ҝүнаһ вә өлүмдән хилас етмәк үчүн нә етди? б) Аллаһы ахтаран инсанлара һансы суалын ҹавабыны тапмаға көмәк едә биләрик?\n14 Јәһја 3:16 ајәсини охујун. Амма инсанларда бир суал јараныр: «Исанын фидјә гурбанлығы әбәди һәјата неҹә јол ачыр?» Анма мәрасими илә бағлы кечирилән тәблиғ кампанијасы, мәрасимин өзү вә мәрасимдән сонра етдијимиз тәкрар сөһбәтләр имкан јарадыр ки, биз Аллаһы ахтаран инсанларын бу суалына ҹаваб верәк. Фидјә һаггында дәрин мәлумат алдыгҹа инсанлар Аллаһын Өз бәндәләрини нә гәдәр севдијини, Онун нә гәдәр һикмәтли олдуғуну ҝөрәҹәкләр. Ҝәлин ҝөрәк онларла фидјә мөвзусуну мүзакирә едәндә һансы фикирләри вурғуламаг олар.\n15. Иса Адәмдән фәргли олараг, нә етди?\n15 Јеһова фидјәни тәгдим етмәјә габил олан камил инсан јаратды. Бу камил инсан Аллаһа садиг галмалы вә өлүмә мәһкум бәшәријјәти хилас етмәк үчүн ҹаныны көнүллү шәкилдә гурбан вермәли иди (Ром. 5:17—19). Јеһова илк јаратдығы варлығы, Иса Мәсиһи ҝөјдән јерә ҝөндәрди (Јәһ. 1:14). Бунунла Иса Адәм кими камил инсан олду. Лакин Адәмдән фәргли олараг, Мәсиһ камил инсандан ҝөзләнилән шеји етди, Аллаһын ганунларындан кәнара чыхмады. О, ән чәтин сынагларла гаршылашса да, Јараданына гаршы ҝүнаһ ишләмәди, Онун ганунунун бир нөгтәсини белә позмады.\n16. Нәјә ҝөрә фидјә мисли-бәрабәри олмајан әнамдыр?\n16 Камил олдуғу үчүн Иса Мәсиһ өз өлүмү илә инсанлары ҝүнаһ вә өлүмдән хилас етмәјә гадир иди. Иса камил инсандан, јәни Адәмдән ҝөзләнилән тәләбләрә ҹаваб верирди: о, камил иди, сона гәдәр Аллаһа садиг галды вә өмүрбоју Онун сөзүндән чыхмады (1 Тим. 2:6). Мәсиһин фидјә гурбанлығы бүтүн бәшәријјәтин, киши, гадын, ушаг, бир сөзлә, һамынын гаршысында әбәди һәјата гапы ачды (Мәт. 20:28). Буна ҝөрә дә, демәк олар ки, фидјә Аллаһын әзәли нијјәтини реаллашдырмаг үчүн әсас васитәдир (2 Кор. 1:19, 20). Фидјә сајәсиндә бүтүн салеһ инсанларын әбәди јашамаг үмиди вар.\nҜЕРИЈӘ ЈОЛ ВАР\n17. Фидјәнин сајәсиндә инсанларын гаршысында һансы немәтләрә гапы ачылыб?\n17 Фидјәни тәгдим етмәк үчүн Јеһова чох бөјүк гурбан вериб (1 Бут. 1:19). Ҝөрүн О, биз инсанлары нә дәрәҹәдә әзиз тутур ки, уғрумузда илкин Оғлуну фәда етди (1 Јәһ. 4:9, 10). Иса, бир нөв, атамыз Адәмин јеринә бизә аталыг етди (1 Кор. 15:45). Бунунла о, бизә јалныз һәјат вермәди, һәм дә ҝеријә, Аллаһын аиләсинә гајытмағымыз үчүн јол ачды. Бәли, Јеһова Аллаһ Иса Мәсиһин гурбанлығы әсасында мүгәддәс ганунларыны позмадан инсанлары јенидән Өз аиләсинә гәбул етмәјә һазырдыр. Мәҝәр бүтүн салеһ инсанларын камиллијә говушдуғу о ҝөзәл дөвраны тәсәввүр едәндә үрәјиниз ҹуша ҝәлмир?! Онда Аллаһын аиләсиндә, ҝөјдәки вә јердәки шүурлу варлыглар арасында, сөзүн әсл мәнасында, сүлһ вә әмин-аманлыг һөкм сүрәҹәк. Онда биз Аллаһын өвладлары олаҹағыг (Ром. 8:21).\n18. Нә вахт Јеһова Аллаһ «һәр кәс үчүн һәр шеј» олаҹаг?\n18 Улу валидејнләримиз Аллаһа аси чыхса да, Јеһова бизләри Өз мәһәббәтиндән мәһрум етмәди. Биз гејри-камил олсаг да, Шејтан Аллаһа сәдагәтимизи сарсыда билмир. Бир ҝүн Јеһова фидјә васитәсилә бүтүн өвладларыны салеһлијә чатдыраҹаг. Тәсәввүр едирсиниз, «Оғулу гәбул едиб она иман едән һәр кәс» әбәди һәјата говушанда һәјат неҹә олаҹаг?! (Јәһ. 6:40). Мәһәббәтли вә һикмәтли Аллаһымыз Јеһова Өз нијјәтини һәјата кечирәҹәк вә бүтүн инсанлара камиллијә чатмаға көмәк едәҹәк. Бах онда Јеһова «һәр кәс үчүн һәр шеј» олаҹаг (1 Кор. 15:28).\n19. а) Фидјәјә ҝөрә Јеһова Аллаһа миннәтдарлыг бизи нәјә тәшвиг етмәлидир? (« Лајигли адамлары ахтарын» адлы чәрчивәјә бахын.) б) Нөвбәти мәгаләдә һансы мөвзу барәдә данышылаҹаг?\n19 Фидјәјә ҝөрә Јеһова Аллаһа миннәтдарлығымыз сонсуздур. Буна ҝөрә дә ҝәлин башгаларына да фидјәнин ҝәтирдији фајдалар барәдә данышаг. Гој һамы билсин ки, Јеһова Аллаһын мәһәббәтдән ирәли ҝәләрәк тәгдим етдији фидјә онлара әбәди һәјат бәхш етмәјә гадирдир. Лакин фидјәнин јол ачдығы немәтләр бунунла битмир. Фидјә Шејтанын галдырдығы башга суалларын да һәлли јолудур. Нөвбәти мәгаләдә мәһз бу барәдә данышылаҹаг.\nЛајигли адамлары ахтарын\nҺӘР ил инсанлары Иса Мәсиһин өлүмүнү анма мәрасиминә дәвәт етмәк үчүн милјонларла дәвәтнамә чап олунур. Кечән ил 530-дан чох дилдә 440 000 000 дәвәтнамә чап едилмишди. Ола билсин, сиздә буилки мәрасимин дәвәтнамәләриндән һәлә бир нечәси галыб. Онлары өзүнүздә сахламајын, кимәсә верин. Ким билир, бәлкә бу дәвәтнамәләрдән бири мәһз лајигли инсанын әлинә кечди вә о, бу мәрасимә ҝәлди (Мәт. 10:11).


Q=7	C=4	SS=3	LS=2	PS=0	DC=1	LC=0	SD=0	BS=5	G0=99	G1=86	G2=49	DLID=az_RU	BODY=Падшаһлыг ишинин малијјәләшдирилмәси | Аллаһын Падшаһлығы\nЈеһованын халгынын Падшаһлыг ишини мадди ҹәһәтдән неҹә вә нә үчүн дәстәкләмәси\n1, 2. а) Рассел гардаш Мүгәддәс Китаб Тәдгигатчыларынын фәалијјәтинин малијјәләшдирилмәси илә марагланан бир кешишин суалына неҹә ҹаваб верди? б) Бу фәсилдә нәји нәзәрдән кечирәҹәјик?\nБИР дәфә Чарлз Рассел гардашын јанына Мүгәддәс Китаб Тәдгигатчыларынын фәалијјәтинин неҹә малијјәләшдирилдији илә марагланан Реформатор килсәсинин кешиши ҝәлмишди.\n— Биз гәтијјән пул јығмырыг, — дејә Рассел гардаш изаһ етди.\n— Бәс пулу һарадан тапырсыныз? — кешиш сорушду.\n— Сизә һәгигәти десәм, чәтин ки, инанасыныз, — дејә Рассел гардаш ҹаваб верди. — Биздә һеч ким ҝөрүшләрә ҝәлән инсанларын пул вермәләри үчүн чәнәләринин алтына габ гојмур. Анҹаг онлар ҝөрүрләр ки, бу иш үчүн мүәјјән хәрҹ чәкилир вә өз-өзләринә дүшүнүрләр: «Бу зал һавајы баша ҝәлә билмәз... Мән бу ишә неҹә ианә едә биләрәм?»\nКешишин бахышларындан ҝөрүнүрдү ки, о, Рассел гардаша инанмыр.\n— Инанын, дүз сөзүмдүр, — дејә Рассел гардаш әлавә етди. — Онлар [мараглананлар] чох вахт мәндән сорушурлар: «Бу ишә бир аз пул ианә етмәк истәјирәм, буну неҹә едә биләрәм?» Инсан хејир-дуа аланда вә мүәјјән мигдарда мадди вәсаити оланда истәјир ки, ону Ағанын ишинә сәрф етсин. Әҝәр инсанын имканы јохдурса, биз ону нә үчүн мәҹбур етмәлијик? *\n2 Рассел гардаш, һәгигәтән дә, дүзүнү дејирди. Аллаһын халгы узун илләрдир ки, көнүллү ианәләр етмәклә һәгиги ибадәти дәстәкләјир. Бу фәсилдә биз бәзи Мүгәддәс Китаб нүмунәләри илә јанашы, мүасир дөврүмүздә олан нүмунәләри дә нәзәрдән кечирәҹәјик. Бу ҝүн Падшаһлығын неҹә малијјәләшдирилдијини нәзәрдән кечирәрәк өзүмүздән соруша биләрик: «Мән Падшаһлығын ишини дәстәкләдијими неҹә ҝөстәрә биләрәм?»\n«Үрәјиндән Јеһоваја бәхшиш вермәк кечән адамлар гој... ҝәтирсин»\n3, 4. а) Јеһова һәгиги хидмәтчиләринә нәдә етибар едир? б) Исраиллиләр мүгәддәс чадырын тикинтисини неҹә дәстәкләдиләр?\n3 Јеһова һәгиги хидмәтчиләринә етибар едир. О билир ки, имкан верилсә, онлар бөјүк мәмнунијјәтлә көнүллү ианәләр едәрәк өз садигликләрини ҝөстәрәҹәкләр. Ҝәлин Исраил халгынын тарихиндә баш вермиш ики нүмунәјә бахаг.\n4 Исраиллиләри Мисирдән чыхарандан сонра Јеһова онлара ибадәт үчүн сәјјар мүгәддәс чадыр тикмәји бујурду. Чадырын гурулмасы вә ләвазиматлары чохлу мәсрәф тәләб едәҹәкди. Јеһова Муса пејғәмбәрә халга бу иши дәстәкләмәк имканы вермәсини тапшырараг демишди: «Үрәјиндән Јеһоваја бәхшиш вермәк кечән адамлар гој... ҝәтирсин» (Чых. 35:5). Бундан бир мүддәт әввәл «ағыр шәраитдә һәр ҹүр гул ишиндә» ишләдилән халг буна неҹә һај верди? (Чых. 1:14). Онлар јекдилликлә тикинтини дәстәкләдиләр; әсас етибарилә, кечмиш ағаларындан, јәни мисирлиләрдән алдыглары гызылы, ҝүмүшү вә диҝәр дәјәрли әшјалары көнүл хошлуғу илә ианә етдиләр (Чых. 12:35, 36). Исраиллиләр артыгламасы илә ҝәтирдикләри үчүн онлара тапшырылды ки, «даһа һеч нә ҝәтирмәсинләр» (Чых. 36:4—7).\n5. Исраиллиләр мәбәдин тикинтисинә ианә етмәк имканындан неҹә истифадә етдиләр?\n5 Тәхминән 475 илдән сонра Давуд падшаһ јер үзүндә һәгиги ибадәтин илк даими мәркәзини тикмәк үчүн өз гызыл-ҝүмүшүндән ианә етмишди. Сонра о, һәмвәтәнләринә бәхшишләр ҝәтирмәк имканы верәрәк демишди: «Ким Јеһоваја көнүллү бәхшиш вермәк истәјирсә, бујурсун версин». Ҹавабында халг Јеһоваја үрәкдән көнүллү тәгдимләр ҝәтирди (1 Салн. 29:3—9). Давуд бу ианәләрин әслиндә кимә мәхсус олдуғуну баша дүшәрәк дуасында белә демишди: «Һәр шеји бизә Сән вермисән, Сәнин әлиндән алдығымызы Сәнин Өзүнә гајтарырыг» (1 Салн. 29:14).\n6. Падшаһлыг ишинин ирәлиләмәси үчүн нәјә ҝөрә пула еһтијаҹ вар вә ортаја һансы суаллар чыхыр?\n6 Нә Муса, нә дә Давуд Аллаһын халгыны бәхшишләр ҝәтирмәјә мәҹбур етмәмишди. Инсанлары буна үрәкләри тәшвиг етмишди. Бәс бизим һаггымызда нә демәк олар? Биз јахшы баша дүшүрүк ки, Падшаһлығын ишини һәјата кечирмәк үчүн пул тәләб олунур. Мүгәддәс Китаб вә она әсасланан нәшрләрин чап олунуб пајланмасы, јығынҹаг вә филиал биналарынын тикилмәси вә горунуб сахланмасы, еләҹә дә тәбии фәлакәтләрдән әзијјәт чәкән баҹы-гардашларымыза тәҹили јардым ҝөстәрилмәси үчүн кифајәт гәдәр хәрҹ тәләб олунур. Буна ҝөрә дә ортаја ваҹиб суаллар чыхыр: лазыми вәсаитләр һарадан әлдә олунур? Падшаһлығын вәтәндашларыны көнүллү ианәләр етмәјә мәҹбур етмәк лазымдырмы?\n«Биз һеч вахт көмәк үчүн инсанлара ағыз ачыб јалвармајаҹағыг»\n7, 8. Нәјә ҝөрә Јеһованын халгы пул үчүн башгаларына ағыз ачыб јалвармыр?\n7 Рассел гардаш вә онун әмәкдашлары, Христиан килсәләриндән фәргли олараг, инсанлардан пул гопармырдылар. «Ҝөзәтчи гүлләси» журналынын икинҹи сајында дәрҹ олунан «“Сион Ҝөзәтчи гүлләси” истәјирсинизми?» адлы мәгаләдә Рассел гардаш јазмышды: «Биз инанырыг ки, “Сион Ҝөзәтчи гүлләси”ни ЈЕҺОВА дәстәкләјир вә буна ҝөрә дә биз һеч вахт көмәк үчүн инсанлара ағыз ачыб јалвармајаҹағыг. Әҝәр “гызыл да, ҝүмүш дә Мәнимдир” Дејән лазыми вәсаитлә тәмин етмәјә сон гојарса, онда баша дүшәҹәјик ки, бу нәшри дәрҹ етмәји дајандырмағын вахтыдыр» (Һәг. 2:7—9). Үстүндән 130 илдән чох кечмәсинә бахмајараг, «Ҝөзәтчи гүлләси» журналы һәлә дә дәрҹ олунур вә ону нәшр едән тәшкилат дурмадан тәрәгги едир.\n8 Јеһованын хидмәтчиләри пул үчүн һеч кимә ағыз ачмыр. Онлар пул топламаг үчүн нә ҹәрҝәләрлә габ өтүрүр, нә дә ки ианә етмәләри үчүн ҹамаата мәктуб васитәсилә мүраҹиәт едирләр. Онлар лотореја ојунлары вә хејријјә базарлары тәшкил етмирләр. Бу инсанлар чох-чох әввәл «Ҝөзәтчи гүлләси» журналында јазылмыш сөзләрә ујғун давранырлар: «Биз һеч вахт, диҝәр килсәләрдәки кими, Рәббимизин иши үчүн пул диләнмәмишик... Бизим фикримизҹә, Рәббимизин ады наминә истәнилән формада пул диләнмәк рүсвајчылыгдыр вә Она мәгбул дејил, үстәлик, Аллаһ нә пул верәнләрә, нә дә ки һәмин ишә хејир-дуа вермәјәҹәк» *.\n«Гој һәр кәс үрәјиндә гәт етдији кими версин»\n9, 10. Көнүллү ианәләр етмәјимизин сәбәбләриндән бири һансыдыр?\n9 Аллаһын Падшаһлығынын тәбәәләри олан бизләри ианә вермәк үчүн мәҹбур етмәјә еһтијаҹ јохдур. Әксинә, биз Падшаһлығын ишини дәстәкләмәк үчүн мадди вәсаитләримиздән вә диҝәр имканларымыздан севә-севә истифадә едирик. Ҝәлин буну нәјә ҝөрә үрәкдән етдијимизин үч сәбәбини нәзәрдән кечирәк.\n10 Әввәла, биз Јеһованы севдијимиз вә «ҝөзүндә хош оланы» етмәк истәдијимиз үчүн көнүллү ианәләр едирик (1 Јәһ. 3:22). Јеһова үрәкдән ианәләр едән хидмәтчиләрини севир. Ҝәлин һәвари Булусун мәсиһчиләрин етдикләри ианәләрлә бағлы дедији сөзләри нәзәрдән кечирәк. (2 Коринфлиләрә 9:7 ајәсини охујун.) Һәгиги мәсиһчи ҹан чәкә-чәкә вә ја зорла ианә етмир. Әксинә, о, «үрәјиндә гәт етдији» үчүн верир *. Бу о демәкдир ки, о, мөвҹуд тәләбаты вә неҹә көмәк едә биләҹәјини габагҹадан ҝөтүр-гој едиб. Белә инсан Јеһова үчүн әзиздир, чүнки «Аллаһ ҝүләрүзлә верәни севир». Башга бир тәрҹүмәдә исә охујуруг: «Аллаһ севинҹлә верәни севир».\nМозамбикдәки балаҹаларымыз да ианә етмәји севирләр\n11. Малик олдуғумуз шејләрин ән јахшысыны Јеһоваја вермәјә бизи нә тәшвиг едир?\n11 Икинҹиси, биз ианәләр едәндә Јеһованын бизә вердији чохлу сајда хејир-дуалара ҝөрә миннәтдарлығымызы билдиририк. Ҝәлин Мусанын ганунундан үрәјимизи тәдгиг етмәјә тәшвиг едән бир принсипи арашдыраг. (Ганунун тәкрары 16:16, 17 ајәләрини охујун.) Һәр бир исраилли киши илдә үч дәфә кечирилән бајрамларда иштирак едәндә «Аллаһы Јеһованын она вердији бәрәкәтә ҝөрә бәхшиш» ҝәтирмәли иди. Нәтиҹәдә, бајрамда иштирак етмәздән әввәл һәр киши хејир-дуаларыны ҝөтүр-гој едәрәк үрәјини тәдгиг едирди ки, малик олдуғу ән јахшы шејләри Аллаһа верә билсин. Ејнилә, бу ҝүн Јеһованын бизә вердији чохлу сајда хејир-дуалар үзәриндә дәриндән дүшүнәндә малик олдуғумуз һәр шејин ән јахшысыны Она вермәјә тәшвиг олунуруг. Мадди ианәләр дә дахил олмагла, үрәкдән вердијимиз бәхшишләр Јеһованын бизә вердији хејир-дуалары нә дәрәҹәдә гијмәтләндирдијимизи әкс етдирир (2 Кор. 8:12—15).\n12, 13. Бизим көнүллү ианәләримиз Падшаһа олан мәһәббәтимизи неҹә ҝөстәрир вә һәр биримиз нә гәдәр ианә едирик?\n12 Үчүнҹүсү, көнүллү ианәләр вермәклә биз Падшаһымыз Иса Мәсиһә олан мәһәббәтимизи ҝөстәрмиш олуруг. Јерүзү һәјатынын сонунҹу ҝеҹәсиндә Исанын шаҝирдләринә дедији сөзләрә диггәт јетирәк. (Јәһја 14:23 ајәсини охујун.) О демишди: «Мәни севән мәним сөзүмә әмәл едәҹәк». Исанын «сөзүнә» бүтүн дүнјада Падшаһлыг һаггында хош хәбәри тәблиғ етмәк әмри дахилдир (Мәт. 24:14; 28:19, 20). Биз Падшаһлығын тәблиғ ишинин ирәлиләмәси үчүн бүтүн имканларымыздан — вахтымыздан, ҝүҹүмүздән вә мадди вәсаитләримиздән истифадә етмәклә бу «сөзә» әмәл етмиш олуруг. Бунунла биз Падшаһлығын Падшаһыны севдијимизи ҝөстәририк.\n13 Аллаһын Падшаһлығынын садиг тәбәәләри кими биз пул ианә етмәклә Падшаһлығы үрәкдән дәстәкләмәк истәјирик. Бәс биз нә гәдәр ианә едирик? Бу, һәр кәсин шәхси ишидир. Һәр кәс ҝүҹү чатан гәдәр верир. Анҹаг һәмиманлыларымызын әксәријјәтинин әли ашағы олдуғундан чох ианә едә билмирләр (Мәт. 19:23, 24; Јаг. 2:5). Буна бахмајараг, Јеһованын вә Онун Оғлунун тәмиз үрәклә верилән кичик ианәләри белә дәјәрләндирдијини билмәк онлары руһландырыр (Марк 12:41—44).\nПул неҹә әлдә олунур?\n14. Узун илләр әрзиндә Јеһованын Шаһидләри әдәбијјатлары неҹә тәклиф едирдиләр?\n14 Узун илләр әрзиндә Јеһованын Шаһидләри тәклиф етдикләри Мүгәддәс Китаба әсасланан әдәбијјатларын гаршылығында ианәләр истәјирдиләр. Адәтән, чох аз мәбләғ тәклиф олунурду ки, имкансыз инсанлар белә әдәбијјат ала билсин. Әлбәттә, әҝәр мараг ҝөстәрән ев саһибинин ианә етмәјә имканы јох идисә, тәблиғчиләр әдәбијјаты һавајы верирдиләр. Онлар чох истәјирдиләр ки, сәмими-гәлбли инсанлар бу әдәбијјатлары охујуб фајдалансынлар.\n15, 16. а) Рәһбәрлик Шурасы 1990-ҹы илдә әдәбијјатларын пајланмасы илә бағлы һансы дәјишиклији етди? б) Көнүллү ианә неҹә едилир? (Һәмчинин « Көнүллү ианәләримиз нәјә хәрҹләнир?» адлы чәрчивәјә бахын.)\n15 Рәһбәрлик Шурасы 1990-ҹы илдә әдәбијјатларын пајланмасы илә бағлы дәјишиклик етди. Һәмин илдән Бирләшмиш Штатларда бүтүн нәшрләримиз көнүллү ианәнин мәбләғи хатырланмадан тәклиф олунмаға башланды. АБШ-дакы бүтүн јығынҹаглара үнванланан мәктубда бунун сәбәби белә изаһ олунурду: «Журналлары вә диҝәр нәшрләри аланда тәблиғчиләрдән вә мараглананлардан мүәјјән мәбләғдә пул истәнилмәјәҹәк вә һәтта ианә етмәләри белә тәклиф олунмајаҹаг... Маарифләндирмә ишимизи дәстәкләмәк истәјәнләр ианә едә биләр, анҹаг ианә едиб-етмәмәсиндән асылы олмајараг, һәр кәс әдәбијјат ала биләр». Бу јенилик фәалијјәтимизин көнүллү вә дини характер дашыдығыны вә бизим «Аллаһын сөзүнүн алверчиләри» олмадығымызы ајдын ҝөстәрди (2 Кор. 2:17). Вахт кечдикҹә көнүллү ианәләр бүтүн дүнјада тәтбиг олунмаға башланды.\n16 Көнүллү ианәләр неҹә едилир? Јеһованын Шаһидләринин Падшаһлыг залларында көнүллү ианә гутулары вар. Инсанлар ианәни ја һәмин гутулара ата, ја да Јеһованын Шаһидләри тәрәфиндән истифадә олунан һүгуги органлардан биринә ҝөндәрә биләрләр. Һәр ил «Ҝөзәтчи гүлләси» журналында көнүллү ианәләри неҹә едә биләҹәјимизлә бағлы мәгалә дәрҹ олунур.\nПуллар нәјә сәрф олунур?\n17-19. Көнүллү ианәләрин а) үмумдүнја иши, б) Падшаһлыг залларынын тикинтиси вә ҹ) јерли јығынҹагларын тәләбатлары үчүн неҹә истифадә олундуғуну изаһ един.\n17 Үмумдүнја иши. Әлдә олунан вәсаитләр үмумдүнја тәблиғ ишинә хәрҹләнир. Бу хәрҹләрә бүтүн дүнјада пајланан әдәбијјатларын чап едилмәси, филиалларын тикинтиси вә горунуб сахланылмасы, еләҹә дә мүхтәлиф теократик мәктәбләрин кечирилмәси дахилдир. Үстәлик, бу вәсаитләр хүсуси тәјинатлы мүждәчиләрин, сәјјар нәзарәтчиләрин вә хүсуси пионерләрин тәләбатларыны өдәмәк үчүн сәрф олунур. Һәмчинин ианәләр тәбии фәлакәтләрдән әзијјәт чәкән һәмиманлыларымыза көмәк етмәк үчүн истифадә олунур *.\n18 Бүтүн дүнјада Падшаһлыг залларынын тикинтиси. Ианә едилмиш вәсаитләр сајәсиндә Падшаһлыг залларынын тикилмәсинә вә ја тәмир олунмасына еһтијаҹы олан јығынҹаглар фаизсиз борҹ ҝөтүрә биләр. Һәр бир јығынҹаг борҹуну гајтардыгдан сонра башга јығынҹаглара көмәк етмәк имканы јараныр *.\n19 Јерли јығынҹагларын тәләбатлары. Ианәләр Падшаһлыг залларынын горунуб сахланылмасына вә тәмиринә, еләҹә дә јығынҹағын өз ҝөрүш јерләрини тикмәк вә тәмир етмәк үчүн филиалдан алдығы пулун гајтарылмасына сәрф олунур. Ағсаггаллар мәсләһәт ҝөрә биләрләр ки, јығылан пулун бир һиссәси үмумдүнја иши үчүн филиала ҝөндәрилсин. Белә һалларда ағсаггаллар јығынҹагда гәтнамәни сәсә гојур. Әҝәр гәтнамә гәбул олунарса, онда һәмин пул филиала ҝөндәрилир. Һәр ај јығынҹағын малијјә ишләринә бахан гардаш јығынҹағын нәзәринә чатдырмаг үчүн һесабат һазырлајыр.\n20. Сәрвәтинизлә Јеһованы неҹә иззәтләндирә биләрсиниз?\n20 Бүтүн дүнјада Падшаһлыг һагда хош хәбәрин тәблиғи вә шаҝирд һазырламаг үчүн ҝөрүлән мөһтәшәм ишләр барәдә дүшүнмәк бизи «[сәрвәтимизлә] Јеһованы шәрәфләндир»мәјә тәшвиг едир (Мәс. 3:9, 10). Сәрвәтимизә физики вә әгли габилијјәтләримиз, еләҹә дә Аллаһа хидмәтдә газандығымыз тәҹрүбә дахилдир. Әлбәттә, биз бунларын һамысыны Падшаһлығын иши үчүн истифадә етмәк истәјирик. Һәмчинин јаддан чыхартмамалыјыг ки, бизим сәрвәтимизә мадди вәсаитләр дә дахилдир. Ҝәлин имкан дахилиндә ианә етмәјә гәтијјәтли олаг. Бизим көнүллү ианәләримиз Јеһоваја шәрәф ҝәтирир вә Аллаһын Падшаһлығыны дәстәкләдијимизи ҝөстәрир.\n^ абз. 10 «Ҝөзәтчи гүлләси» журналынын 1915-ҹи ил 15 ијул сајы, сәһифә 218 вә 219.\n^ абз. 8 «Ҝөзәтчи гүлләси» журналынын 1899-ҹу ил 1 август сајы, сәһифә 201.\n^ абз. 10 Бир алим дејир ки, «гәт етмәк» кими тәрҹүмә олунан јунан сөзүнүн мәнасы «габагҹадан верилән гәрар»ы билдирир. О әлавә едир: «Дүздүр, истәнилән бәхшиш севинҹ ҝәтирсә дә, бу, планлы вә систематик шәкилдә олмалыдыр» (1 Кор. 16:2).\n^ абз. 17 Тәбии фәлакәтләрдән әзијјәт чәкәнләрә јардым ҝөстәрмәклә бағлы әтрафлы мәлумат үчүн 20-ҹи фәслә бахын.\n^ абз. 18 Падшаһлыг залларынын тикинтиси илә бағлы әтрафлы мәлумат үчүн 19-ҹу фәслә бахын.\nЧадырын вә мәбәдин тикинтисинә ианә едәнләрин нүмунәсиндән нә өјрәнирик?\nНәјә ҝөрә Падшаһлығын тәбәәләри Падшаһлығын ишини дәстәкләмәк үчүн өз пулларыны вә диҝәр вәсаитләрини севә-севә ианә едирләр?\nПадшаһлыг ишини дәстәкләдијинизи неҹә ҝөстәрә биләрсиниз?\nКӨНҮЛЛҮ ИАНӘЛӘРИМИЗ НӘЈӘ ХӘРҸЛӘНИР?\nБҮТҮН КӨНҮЛЛҮ ИАНӘЛӘР ЈАЛНЫЗ ВӘ ЈАЛНЫЗ ПАДШАҺЛЫГ ИШИНИ ДӘСТӘКЛӘМӘК ҮЧҮН ИСТИФАДӘ ОЛУНУР\nӘдәбијјатларын кағыз вә електрон форматда чап олунмасы вә пајланмасы\nҸари мәсрәфләр, Падшаһлыг залынын горунуб сахланмасы, гәтнамә илә гәбул олунан мәсрәфләр *\n1999—2013-ҹү илләр әрзиндә мәһдуд ресурслу өлкәләрдә 24 500 Падшаһлыг залы тикилиб\nТӘБИИ ФӘЛАКӘТЛӘР ЗАМАНЫ ЈАРДЫМ\n(214 вә 215-ҹи сәһифәләрә бахын.)\nХҮСУСИ ТАММҮДДӘТЛИ ХИДМӘТЧИЛӘР\nЕв, гида вә сағламлыгла бағлы әсас хәрҹләрин өдәнилмәси\nХүсуси тәјинатлы мүждәчиләр\nБејнәлхалг вә Падшаһлыг залларынын тикинти һејәти\nФИЛИАЛЛАР ВӘ ТӘРҸҮМӘ ОФИСЛӘРИ\n^ абз. 64 Јеһованын Шаһидләринин бирҝә ибадәт үчүн јығышдыглары һәр јердә көнүллү ианә етмәк имканы вар, анҹаг көнүллү ианәләрин едилмәси әразидән-әразијә фәргләнә биләр.\nИАНӘ ЕТМӘЈИН ҮСУЛЛАРЫ\nБИРБАША ЕДИЛӘН ИАНӘЛӘР\n(нәғд, чек вә ја Интернет, мәсәлән, jw.org сајты васитәсилә)\nДАШЫНМАЗ ӘМЛАК ВӘ НӘҒДСИЗ ИАНӘ\nЈеһованын Шаһидләринин үмумдүнја ишинә едилән ианәләрин башгаларынын физики вә руһани тәләбатларыны неҹә өдәдијини өјрәнин.\nВахтымыздан, пулумуздан, ҝүҹүмүздән вә баҹарыгларымыздан Аллаһын Падшаһлығыны дәстәкләмәк үчүн неҹә истифадә едә биләҹәјимиз барәдә өјрән.


Q=1	C=1	SS=0	LS=0	PS=0	DC=0	LC=0	SD=0	BS=0	G0=52	G1=29	G2=6	DLID=az_RU	BODY=Хәбәрин коду : 718012\nМәнбә : Дејерлер Тебјан\nӘһли Бејт (әлејһимус сәлам) -АБНА- Хәбәр Аҝентлији- Бурејр ибн Әбдүррәһман Әнсари Һәзрәт Әли ибни Әбиталибин (ә) тәрәфдашларындан олмушдур ки, Куфә мәсҹидинин танынмыш гариләриндәндир. О, һәр иша намазынын дәстәмазы илә сүбһ намазыны гылар вә сонра да Гуран хәтм едәрди. О заманында ән абид инсанлардан һесаб едилирди. Имам Сәҹҹад (ә) она етимад едирди. Бурејр һәдис әһли иди.\nО заман ки, Имам Һүсејнин (ә) Мәдинәдән Мәккәјә ҝәләҹәји хәбәри јајылыр, Бурејр Мәккәјә тәрәф һәрәкәт едир. О, Имамын (ә) ордусуна гошулур вә шәһид олана гәдәр Һәзрәтлә (ә) бир јердә олур.\nМәһәррәм ајынын 2-дә Имамын (ә) ордусу Кәрбәлаја дахил олур. Орада хүтбә охујур вә һәр бир әнсары онунла јенидән бејәт едир. Бурејр Зуһејрдән сонра ајаға галхыб деди: “Еј Рәсулаллаһын оғлу! Аллаһ Тәала мүбарәк варлығынла бизә миннәт гојмушдур. Сизин бајрағынызын алтында вурушуруг. Сизин јолунузда бәдәнимиз тикә-тикә олсун. Гијамәт ҝүнү сизин ҹәддиниз бизим шәфиһимиз олар”.\nӘһли-бејт (ә) үчүн ән чәтин ҝеҹә - Ашура ҝеҹәси иди. Анҹаг Бурејрин һалы бир башга иди вә о, Әбдүррәһманла зарафат едирди. Әбдүррәһман да буна ҝөрә ирад тутмушду. Бурејр исә белә ҹаваб вермишди: “Еј гардаш! Мәним гәбиләм билир ки, о заман ки, ҹаван идим, зарафатҹыл дејилдим, о ки, галды инди гоҹа јашымда. Анҹаг мән тезликлә говушаҹағым шејә чатмышам. Аллаһа анд олсун ки, бизимлә һурулејн арасындакы фасилә бу гәбиләјә гылынҹла һүҹум етмәк гәдәрдир. Неҹә дә истәјирәм ки, бу заман инди олсун”.\nАшура ҝүнү Имам Һүсејн (ә) она дүшмәнә хитаб етмәк иҹазәси верир. О, Өмәр ибни Сәдин (лән) ордусуна јахынлашан заман сөзүнү белә башлады: “Еј инсанлар! Аллаһ Тәала Муһәммәди (с) мүждәверән, горхудан вә Аллаһ Тәлаја дәвәт едән вә бизим арамызда ајдын чыраг гәрар вермишдир. Бу Фәрат чајы һәтта бүтүн һејванлара мүбаһдыр. Бәс нијә Пејғәмбәр (с) гызынын өвладына гадаған етмисиниз? Мәҝәр Муһәммәд (с) рисаләтинин музду будур?”. Өмәр (лән) деди: “Еј Бурејр, чох данышырсан. Аллаһа анд олсун ки, Һүсејн (ә) ҝәрәк сусуз олсун, неҹә ки, ондан әввәлкиләр дә сусуз идиләр”. Бурејр деди: “Мәҝәр гәбул етмирсиниз ки, Һүсејн (ә) ҝәлдији јолдан ҝери гајытсын? Вај олсун ки, сизә, Куфә әһли! Мәктуб јаздыныз, әһд алдыныз вә Аллаһы шаһид тутдунуз, унутмусунуз? Пејғәмбәрин (с) Әһли-бејтини (ә) Ибн Зијада тәслим етмәк истәјирсиниз? Пејғәмбәрдән (с) сонра онун өвлады илә неҹә дә пис рәфтар едирсиниз! Сизә нә олубдур? Аллаһ Гијамәт ҝүнү сизи сираб етмәсин, сиз пис үммәтсиниз. Аллаһым, мән бу гәбиләнин рәфтарындан безарам. Сән өзүн онларын арасына охлар ат ки, Сәнинлә гәзәбләндијин һалда ҝөрүшсүнләр”.\nОну охладылар вә о, хејмәләрә тәрәф гајытды.\nАшура ҝүнү Језид ибни Мәгәл фәрјад чәкир: “Еј Бурејр! Аллаһын сәнинлә рәфтарыны неҹә ҝөрүрсән?”. О, ҹаваб верди: “Аллаһдан өзүмә гаршы јахшылыг вә сәнә гаршы писликдән башга бир шеј ҝөрмәдим. Језид деди: “Бундан да артыг јаланчы олмаз. Јадындадыр ки, бир јердә оланда дејирдин ки, Мүавијә јолуну азыб вә Имам Әли (ә) һидајәтдир”. Бурејр дејир: “Бәли, беләдир вә мән буна шәһадәт верирәм”. Језид дејир: “Мән дә шәһадәт верирәм ки, сән јолуну азмысан”.\nБурејр ону мүбаһилә етмәјә дәвәт едир. Һәр икиси дә әлини ҝөјә галдырды. Аллаһдан истәдиләр ки, Өзү јаланчыны рүсвај етсин. Сонра вурушмаға башладылар. Бурејр онун башына зәрбә вурур вә Језидин башы јарылыр. Гылынҹыны елә зәрбә илә вурмушду ки, башында илишиб галмышды вә Бурејр чалышырды ки, гылынҹыны дартыб чыхартсын. Бу заман Рәзи ибни Мәнгәз она һүҹум етди. Бурејр ону јерә јыхыб синәсиндә әјләшди. Рәзи өз достларыны јардыма чағырды. Кәәб ибни Ҹабир архадан Бурејрә һүҹум етди вә низәсини онун белиндән сохду. Бу заман Бурејр Рәзинин синәсинә јыхылды. Кәәб гылынҹы илә Имам Һүсејнин (ә) вәфадар достуна зәрбә вурду вә ону шәһид етди.


Q=3	C=1	SS=0	LS=2	PS=0	DC=0	LC=0	SD=0	BS=6	G0=51	G1=46	G2=27	DLID=az_RU	BODY=Nur-az.com - Имам Сәҹҹадын (ә) шәһадәти мүнасибәтилә\n02 Сентјабр 2021\nИмам Сәҹҹадын (ә) шәһадәти мүнасибәтилә\nИмам Сәҹҹадын (ә) шәһадәти мүнасибәтилә о һәзрәтин һәјаты һагда гыса мәлумат\nИмам Сәҹҹадын (ә) тәвәллүдү\nИмам Сәҹҹад (ә) һиҹрәтин отуз сәккизинҹи или, шәбан ајынын бешиндә Мәдинә шәһәриндә сәһәр вахты дүнјаја ҝөз ачды. О дүнјаја ҝәлдикдән сонра анасыны вәфат етди вә ону меһрибан бир дајәјә вердиләр. Һәзрәтин ушаглыг илләри Мәдинә шәһәриндә кечмишдир.\nİки јашы оланда бабасы имам Әли (ә) шәһид олду. Бундан сонра он ил мүддәтиндә әмиси имам Һәсән Мүҹтәбанын (ә) имамлыг дөврүнүн һадисәләринин шаһиди олду. Имам Һәсәнин (ә) шәһадәтиндән сонра һиҹрәтин әллинҹи илиндә он ил атасы имам Һүсејнин (ә) имамлыг дөврүндә атасы илә чијин-чијинә дајанараг Мүавијәнин зүлмүнә гаршы мүбаризә апармышдыр.\nИмам Сәҹҹадын (ә) анасы, Иран шаһы ЫЫЫ Јәздәҝүрдүн гызы Шәһрәбану олмушдур. ЫЫЫ Јәздәҝүрдүн гошуну мүсәлманлара мәғлуб олдугдан сонра онун гызы Шәһрәбану әсир дүшдү вә Мәдинәјә ҝәтирилди. О, Мәдинәјә ҝәләндә һәзрәт Әли (ә) бујурду: “Ислам Пејғәмбәри (с) бујурмушдур ки, сизинлә мүхалиф олса да белә, һәр гәбиләнин бөјүјүнә һөрмәт един. Бу әсирләр Иран өлкәсинин бөјүкләридир. Өзү чохлу кәниз вә гуллугчулар саһиби олан шәхси сатмаг јахшы дејил”.\nБеләликлә, имам Әли (ә) Шәһрәбанунун кәниз кими сатылмасына, јахуд кимәсә верилмәсинә иҹазә вермәди.\nБири сорушду: - Бәс, чарә јолу нәдир? Имам Әли (ә) бујурду: “Ону азад един вә сечим ихтијарыны өз өһдәсинә гојун. Һәр кими бәјәнсә, онунла издиваҹ етсин вә меһријјәси һәмин шәхсин бејтүл-малдакы пајындан һесаблансын”.\nƏлинин (ә) тәклифи бәјәнилди вә сечим һүгугу Шәһрәбанунун өһдәсинә гојулду. Шәһрәбану ҹаванлар арасында имам Һусејни (ә) сечди вә о һәзрәтлә издиваҹ етди.\nИмам Сәҹҹадын (ә) ибадәтә вердији өнәм\nИмам Сәҹҹады (ә) чохлу ибадәт етдији үчүн Зејнүл-Абидин (ибадәт едәнләрин зинәти) адландырырлар. О, ҝүндүзләр ишләјир, халгын чәтинликләрини арадан галдырмаға тәлаш едир (бу өзү дә бөјүк бир ибадәт иди), ҝеҹәләр исә Аллаһла разү-нијаз едир, мүнаҹатла мәшғул олурду. Ибадәт һалында Аллаһа о гәдәр севҝијә гәрг олурду ки, һеч бир һадисә ону ибадәт һалындан чыхара билмирди.\nАхирәт сәфәри үчүн азугә\nИмам Сәҹҹадын (ә) достларындан бири дејир: Сојуг вә гаранлыг гыш ҝеҹәләринин бириндә ҝөрдүм ки, һәзрәт Зејнүл-Абидин (ә) чијнинә бир гәдәр одун ҝөтүрүб јаваш-јаваш һараса ҝедир. Өз гуламымла ирәли ҝедиб, салам вердим вә сорушдум:\n- Еј Пејғәмбәрин өвлады! Бу ағыр јүклә һара ҝедирсиниз?\nИмам бујурду: Сәфәрә ҝедирәм. Сәфәр азугәси һазырламышам ки, ону бир јерә чатдырмалыјам.\n- Иҹазә верин, бу јүкү гуламым сизин үчүн апарсын.\n- Онда иҹазә верин, мән ону апарым.\n- Мәним гуртулушума сәбәб олаҹаг вә сәфәрими асанлашдыраҹаг бир зәһмәти башгасына тапшыра билмәрәм.\nİмамдан ајрылыб ҝетдим. Бир нечә ҝүндән сонра јенә һәзрәти ҝөрдүм.\nДедим: - Бәс, сиз сәфәрә ҝетмәмишдинизми?\nБујурду: - О сәфәр, сәнин ҝүман етдијин (дүнја үчүн) сәфәр дејилди. Мәним мәгсәдим ахирәт сәфәри иди.\nИмам Сәҹҹад (ә) белә сәфәрләрдә еһтијаҹлылара лазым олан ун, јемәк, ҝејим, одун вә диҝәр шејләр апарыр, бу сәфәри өзү үчүн ахирәт сәфәри һесаб едирди.\nИмам Сәҹҹадын (ә) хәстәлији илаһи бир мәсләһәти иди\nЧох тәәссүфләр олсун ки, Әһли-бејт (ә) һаггында анлајышы аз олан мүсәлманлардан бәзиләри дөрдүнҹү имамы хәстә кими хатырлајыр. Һалбуки, әслиндә һеч дә белә олмамышдыр. Чүнки имам Сәҹҹад (ә) јалныз Кәрбәла һадисәсиндә гыса мүддәтдә хәстә олмушдур. Кәрбәла һадисәсиндән сонра исә сағалмыш вә тәхминән отуз беш ил бојунҹа, диҝәр имамлар кими сағлам бәдәнлә фәалијјәт ҝөстәрмишдир. Шүбһәсиз ки, о һәзрәтин Кәрбәла һадисәсиндәки мүвәггәти хәстәлији Аллаһын бир инајәти вә мәсләһәти олмушдур. Беләликлә, имамын мүгәддәс вүҹуду Језидин муздурларынын өлүм тәһлүкәсиндән аманда галмыш вә имамәт силсиләси давам етмишдир. Имам Сәҹҹад (ә) Кәрбәла һадисәсиндә хәстәләнмәсәјди, мүтләг ҹиһадда иштирак етмәли иди. Бу тәгдирдә дә атасынын башга оғул вә достлары кими шәһид олаҹагды. Беләликлә дә, имамәт нуру бирдәфәлик сөнмүш оларды.\nİмам Сәҹҹадын (ә) јашадығы дөврә репрессија вә диктатура шәраити һаким иди. Һәзрәт бир чох мәгсәдләрини дуа вә мүнаҹат шәклиндә ачыглајырды. Имам Сәҹҹадын (ә) дуалар топлусу “Сәһифеји-Сәҹҹадијјә” ады илә таныныр. Бу китаб Гуран вә Нәһҹүл-бәлағәдән сонра илаһи маариф вә дини анламларын һәгигәти һаггында ән өнәмли вә ән дәјәрли бир хәзинә һесаб олунур.\nСәһифеји-Сәҹҹадијјә тәкҹә Аллаһла разү-нијаз вә Онун дәрҝаһындан һаҹәтләр истәмәкдән ибарәт дејил. Бу топлу дуа дили илә бәјан едилмиш етигади, иҹтимаи, мәдәни, сијаси вә бир сыра шәриәт ганунлары вә һөкмләрини өзүндә топламыш ислами елмләр вә маариф дәрјасыдыр.\nИмам Сәҹҹад (ә) Ашура һадисәләринин ҹарчысы\nКәрбәла фаҹиәсиндән сонра әсирләр карваныны имам Сәҹҹад (ә) илә бирликдә сонсуз һөрмәтсизликлә Језидин мәҹлисинә ҝәтирдиләр. Мәҹлисдә сарај әјанлары, Шамын бөјүкләри иштирак едирди. Тахтда отурмуш Језид, имам Сәҹҹада (ә) хитаб едәрәк деди: - Һәмд олсун атаны өлдүрән Аллаһа. Имам гәтијјәтлә бујурду: - Аллаһын ләнәти олсун атамы өлдүрәнләрә!\nҺәзрәтин сөзүндән һиддәтләнән Језид әмр етди ки, ону гәтлә јетириснләр.\nИмам бујурду: - Әҝәр мәни өлдүрсән мәндән башга пәнаһлары олмајан гадын вә ушаглары Мәдинәјә апармағы әмин бир шәхсә тапшыр.\nİмамын гәтијјәтли сөзләрини ешидән Језид өз фикриндән дөндү.\nИмам Сәҹҹадын (ә) вә һәзрәт Зејнәбин (ә) Шамда охудуглары кәскин хүтбәләри сијаси вә иҹтимаи дурумун дәјишмәсинә сәбәб олду.\nİмам Сәҹҹад (ә) халгы ојатмаг, һәгигәтләри ачмаг, Језид вә Бәни Үмәјјәнин залым һөкумәтини рүсвај етмәк үчүн Ашура һадисәсиндән чох јарарланмышдыр. Фүрсәт дүшән кими һәзрәт Кәрбәланын аҹы һадисәләрини данышыр, Језид һакимијјәтинин төрәтдикләри ҹинајәтләри ифша едир вә атасы Һүсејнин (ә) гијамыны дири сахлајырды. Демәк олар ки, имам Ашура һадисәсиндән батил һөкумәт әлејһинә ҝүҹлү тәблиғат силаһы кими истифадә едирди.\nИмам Сәҹҹадын (ә) Језидә үч тәклифи\nВәзијјәти тамамилә өз әлејһинә ҝөрән вә һөкумәтинин сүтунларынын тәһлүкәјә дүшмәсини һисс едән Језид, һәзрәт Зејнүл-Абидинә (ә) онун үч истәјини јеринә јетирмәјә һазыр олдуғуну билдирди. Имам бујурду:\n1. Биринҹи истәјим будур ки, атамын мүгәддәс башыны ҝөрүб, ону зијарәт едим.\n2. Икинҹи истәјим, биздән гарәт едилән әмлакын ҝери гајтарылмасыдыр. Чүнки онларын арасында анамыз һәзрәт Фатимәнин (ә) өз әли илә тохудуғу парча, јајлыг, бојунбағысы кими јадиҝарлар вардыр.\n3. Үчүнҹү истәјим будур ки, мәни өлдүрмәк фикирин варса, әмин бир шәхлә бу гадын вә ушаглары ҹәддимин һәрәминә сағ-саламат чатдыр.\nЈезид имамын биринҹи истәјини гәбул етмәди, анҹаг икинҹи вә үчүнҹү истәкләрини гәбул едәрәк деди: - Гадын вә ушаглары Мәдинәјә өзүн апараҹагсан.\nИмам Һүсејнә (ә) әзадарлыг мәҹлисләринин гурулмасы\nИмам Сәҹҹад (ә) вә һәзрәт Зејнәб (ә) Кәрбәла фаҹиәсинин илк ҝүнләриндән әзадарлыг етдиләр вә бу мәгсәдлә тәшкил олунан илк матәм мәҹлиси Језид һөкумәтинин пајтахты олан Шам шәһәриндә баш тутду.\nЈезид өз сијасәтинин алынмадығыны ҝөрәндә халгы алдадараг өз һәрәкәтиндән пешман олдуғуну ҝөстәрмәк үчүн әсирләр карванына гаршы тәзјигләри азалтды. Бу фүрсәтдән истифадә едән һәзрәт Зејнәб (ә) гардашы имам Һүсејнә (ә) матәм сахламаг үчүн Језиддән иҹазә истәди. Сөзсүз ки, бу тәклифдә имам Сәҹҹад (ә) әсас рол ојнамышдыр. Језид мүхалифәт едә билмәјәҹәјини ҝөрәндә матәм сахламаға иҹазә верди. Беләликлә, имам Сәҹҹад (ә) вә о һәзрәтлә бирликдә оланлар Шамын дарүл-һүҹрәсиндә једди ҝүн әзадарлыг мәҹлисләри тәшкил етдиләр.\nБу мәҹлисләрдә чохлу инсанлар иштирак едирди, имам Һүсејнин (ә) вә Кәрбәланын диҝәр шәһидләринин адыны, онларын неҹә фәдакарлыг етдикләрини вә онлара гаршы олунан зүлмләри һамы ешидирди. Ҹамаатын һисләри о гәдәр тәһрик олмушду ки, онлар Језидин сарајына һүҹум етмәк вә ону өлдүрмәк истәјирдиләр. Мәрван Шамда иди. О, Језид һөкумәтинин тәһлүкәдә олдуғуну анлады вә Језидә деди: - Әли ибн Һүсејни (ә) вә диҝәр әсирләри Шамда сахламаг мәсләһәт дејил. Онлары тез Мәдинәјә гајтар. Једди ҝүн әзадарлыг етдикдән сонра Језид онлары Мәдинәјә ҝөндәрди.\nИмам Сәҹҹадын (ә) имамәт ишләрини јеринә јетирмәси\nҺәзрәт Зејнүл-Абидин (ә) инсанлара дүзҝүн јашамаг јолу өјрәдир, онлара јардым ҝөстәрир, онлар үчүн дуа едир, дүшмән гаршысында дајаныр вә Исламы мүдафиә үчүн һеч бир шејдән горхмурду.\nİмам инсанлара Гураны вә Әһли-бејти (ә) мүдафиә етмәјин јолуну өјрәдирди, онлара дүнја вә ахирәтдә ниҹат тапмағын, һидајәт олмағын јолуну ҝөстәрирди.\nҺәмчинин, инсанлара Аллаһ дәрҝаһына неҹә дуа етмәјин, ҝүнаһ вә чиркинликләрдән чәкинмәјин јолуну тәлим верирди.\nБу ҝүнләри Имам Сәҹҹадын (ә) чох дәјәрли бир әсәри бизим әлимиздәдир. Имамын охудуғу бүтүн үрәјәјатан дуалар вә дуа дили илә изаһ едилмиш аллаһшүнаслыг, әхлаг, әдәб, әһкам вә һәјатын бир чох мәсәләләри бу китабда топланмышдыр. Бу дәјәрли китабын ҝөзәл ады “Сәһифеји-Сәҹҹадијјә”дир.\nИмам Һүсејнин (ә) мүсибәтләринә ағламаға тәшвиг\nИмам Сәҹҹад (ә) өзү атасы имам Һүсејнин (ә) мүсибәтләрини јада салараг ағлајыр вә ҹамааты да буна тәшвиг едир, имам Һүсејнә (ә) ағламағын фајдаларыны онлара ачыглајыр, Аллаһын бу иши севдијини вә буна ҝөрә саваб вә хејирләр верәҹәјини бујурурду. Һәзрәт бир һәдисдә дејир: “Аллаһ-Тәала имам Һүсејнин (ә) гәтлә јетирилмәсинә ҝөрә ҝөзләри долан вә ҝөз јашы үзүнә ахан мөмин үчүн ҹәннәтдә әзәмәтли отаглар верәр вә о мөмин јүз илләр боју һәмин отагларда јашајар”.\nСөзсүз ки, һәзрәтин мәгсәди тәкҹә һисләр үзүндән Һүсејнин (ә) мүсибәтләринә ағламаг дејилди. Имамын һәдәфи инсанлара мүхтәлиф дөврләрдә зүлм, залым вә зүлмүн нөвләрини танытмаг вә онлары зүлм әлејһинә мүбаризәјә һазырламаг иди. Индијә гәдәр дә бу әзадарлыглар имам Һүсејнин (ә) һәдәфи олан јахшылыға дәвәт вә писликдән чәкиндирмәнин дири галмасына сәбәб олмушдур.\nИмам Сәҹҹадын (ә) шәһадәти\nДүшмән имам Сәҹҹадын (ә) мүбаризә методуну анламышды. Артыг о һәзрәти өз һөкумәти үчүн ҹидди тәһлүкә һесаб едирди. Она ҝөрә дә һиҹрәтин 95-ҹи или, мәһәррәм ајынын 25-дә имамы зәһәрләјәрәк шәһид етди.\nŞиәләр имам Сәҹҹадын (ә) ҹәназәсини Бәги гәбристанлығында әмиси имам Һәсәнин (ә) мәзарынын јанында дәфн етдиләр.